Foto: Tanjug/AP | Nadležni očekuju virus korona i u BiH\nAnja Matarugić 24.02.2020 18:07\nBANJALUKA - U BiH je pod nadzorom 19 osoba zbog virusa korona koje su doputovale s područja pogođenih zarazom, a nadležni kažu da se epidemiološka situacija u svijetu brzo mijenja i da se pojava ovog virusa može očekivati i u BiH.\nVirus, koji je prvi put zabilježen krajem godine u Kini u gradu Vuhan, brzo se proširio i na okolne zemlje, a zadnjih nekoliko dana odnosi živote i u našoj neposrednoj blizini, u Italiji.\nOvaj smrtonosni virus podigao je region na noge. Dok se u Srbiji pojačava kontrola na granicama, u Hrvatskoj zadnjih dana muku muče s nedostatkom zaštitnih maski.\nU nadležnim ministarstvima zdravlja ističu da zasad u BiH nema nijedan potvrđen ili sumnjiv slučaj oboljelih od virusa korona.\nAlen Šeranić, ministar zdravlja i socijalne zaštite RS, rekao je da u RS nema potvrđenih ili sumnjivih slučajeva oboljelih od ovog virusa, ali da je situacija u Italiji u vezi s njegovim širenjem uticala na podizanje nivoa odgovornosti i pojačane mjere predostrožnosti.\nNaglasio je da je Evropski centar za kontrolu bolesti od vikenda povećao nivo rizika, koji je do petka bio nizak do srednji, a sada je srednji do visok.\n"Sada u Evropi imamo autohtono prenošenje, sa čovjeka na čovjeka, u većem obimu nego dosad. Zbog toga smo donijeli i naredbu po pitanju suzbijanja virusa korona, što se prije svega odnosi na kapacitet i angažman zdravstvenih ustanova, te jedinica lokalne samouprave", naveo je Šeranić.\nIstakao je da se nastavlja sprovođenje svih mjera fokusiranih na rano otkrivanje eventualnih sumnjivih slučajeva, a danas je na sastanku Koordinacionog tijela za planiranje, sprovođenje i praćenje aktivnosti u vezi s pojavom novog virusa korona donesen niz zaključaka o daljim aktivnostima u vezi s nadzorom.\n"Svi građani koji se vraćaju iz Italije, prije svega iz pokrajina Lombardija i Veneto, najviše zahvaćenih virusom, treba da se jave ljekaru porodične medicine, te da naredne dane provedu u kući i prate zdravstveno stanje", kazao je Šeranić.\nIstakao je da ako se kod ovih osoba pojave kašalj, kihanje, temperatura i drugi simptomi karakteristični za virusna oboljenja, to podrazumijeva hitno javljanje u zdravstvenu ustanovu.\nU Ministarstvu zdravstva FBiH su saopštili da na području tog entiteta, iako dosad nema nijedan sumnjiv slučaj bolesti izazvane virusom korona, strani i državljani BiH sa stalnim ili privremenim boravkom u FBiH koji se vraćaju iz Kine stavljaju se pod zdravstveni nadzor.\n"S obzirom na to da je za pojedine istekao inkubacioni period, trenutno ih je 10 pod zdravstvenim nadzorom", kazali su u Ministarstvu zdravstva FBiH.\nDodali su da se odlukom Kriznog štaba Federalnog ministarstva zdravstva od danas mjere pojačanog epidemiološkog nadzora na granici odnose i na putnike s područje Italije, Južne Koreje i Irana.\n"Epidemiološka situacija u svijetu se brzo mijenja, pa se pojava ovog virusa može očekivati u FBiH, odnosno BiH", saopštili su iz ovog ministarstva.\nIstakli su da pozivaju sve strane državljane koji imaju stalni ili privremeni boravak u FBiH, a koji su se u proteklih sedam dana vratili u BiH iz Italije, Južne Koreje i Irana, da se putem telefona, bez obzira na to da li imaju simptome, jave nadležnim institucijama.\nU Ministarstvu zdravlja i socijalne zaštite RS su rekli da je trenutno pod zdravstvenim nadzorom devet osoba koje su doputovale iz područja zahvaćenih virusom korona, te da oni nemaju simptome ove bolesti.\n"Zasad nema potvrđenih ili sumnjivih slučajeva oboljelih od ovog virusa, ali nastavljamo sprovoditi mjere fokusirane na rano otkrivanje eventualnih sumnjivih slučajeva s ciljem sprečavanja nastanka i širenja bolesti izazvane novim virusom korona", rekli su u ovom ministarstvu.\nIako su u hrvatskom Ministarstvu nauke i obrazovanja izdali preporuku da se učenička putovanja u Italiju otkažu, a Ministarstvo prosvete, nauke i tehnološkog razvoja Srbije odložilo je ekskurzije u ovu zemlju, u BiH je zasad te mjere uvelo Federalno ministarstvo zdravlja, a u Republici Srpskoj još nisu.\nU Federalnom ministarstvu zdravlja naveli su da su izdali preporuku da se otkažu učenička putovanja u Italiju, jer je u ovoj zemlji od petka od virusa korona umrlo sedam osoba, a zaraženo je više od 200 ljudi.\n"Krizni štab FMZ u cilju sigurnosti učenika i nastavnika preporučuje otkazivanje ekskurzija i organiziranih školskih putovanja u Italiju", rekli su nadležnom ministarstvu.\nU Ministarstvu prosvjete i kulture RS su rekli da su zatražili preporuku od Ministarstva zdravlja i socijalne zaštite RS o izvođenju učeničkih ekskurzija van RS, odnosno BiH, imajući u vidu pojavu novog virusa.\n"Kad je riječ o učenicima oboljelima od virusa gripa, Ministarstvo prosvjete i kulture prati situaciju i postupiće u skladu s preporukama nadležnih institucija", rekli su u ovom ministarstvu.\nU Ministarstvu zdravlja i socijalne zaštite RS su rekli da mjere otkazivanja ili odlaganja studentskih putovanja i ekskurzija još neće donijeti, ali da će javnost pravovremeno biti obaviještena o svim izdatima mjerama.\nDosad nije zabilježeno dovoljno informacija koje bi poslužile za razumijevanje načina prenošenja i kliničke slike manifestacije novog virusa, a nije poznat ni izvor novog virusa.\nSumnja se da se virus korona najprije pojavio kod životinja pa se vjerojatno proširio na čovjeka.\nIako je poznato što je virus korona i da uzrokuje upalu pluća, način prenošenja još nije poznat. Sumnja se da se širi kapljičnim putem - kašljanjem, kihanjem i govorom, a razdoblje inkubacije iznosi i do 14 dana.\nVirus korona Koronavirus BiH Simptomi


Limun.hr - Slavonski Brod dobiva One-Stop Service Centar\nPočetna > Vijesti > Vijesti dana > Slavonski Brod dobiva One-Stop Service Centar\nIGH predao zahtjev za predstečajnu nagodbu, očekuje pozitivan ishod U pet godina 68 kompanija je otišlo sa ZSE Đuro Đaković i MORH potpisali ugovor vrijedan 112 milijuna kuna Tržište osiguranja u prva četiri mjeseca 2013. godine Tvrtka iz Saudijske Arabije mora preuzeti Končar - sklopna postrojenja Od velikih samo Konzum, Plodine, Metro, Billa i Tommy 2012. završili u plusu Slavonski Brod dobiva One-Stop Service Centar\n2.5.2012 19:17:00 | Autor/Izvor www.liderpress.hr\nMinistar poduzetništva i obrta Gordan Maras danas je potpisao ugovor o sufinanciranju One-Stop Service Centra u Slavonskom Brodu, a cilj je osnivanja tih centara bolja koordinacija procesa promocije i privlačenja inozemnih izravnih ulaganja te učinkovitija pomoć ulagačima u realizaciji investicije.\nCentar je virtualno središte koje će voditi Centar za tehnološki razvoj (CTR), razvojna agencija Brodsko-posavske županije, a projektom je u obuhvaćeno još dvadesetak institucija i poduzeća koji imaju utjecaj na proces realizacije investicija.One-Stop Service Centar dio je vladinog programa čiji je cilj poboljšati sposobnost razvojnih agencija u privlačenju izravnih stranih ulaganja.\n"Znamo da su javna poduzeća zbog sporosti i ponekad zbog iracionalnih razloga često prepreka brzoj realizaciji investicija. Zato želimo da ovakvim jednim projektom sve njih skupiti na jedno mjesto gdje će biti odgovorne osobe čiji će cilj biti da se investicije što prije realiziraju", kazao je Maras.Ističe da je taj projekt dio politike uklanjanja barijera, proaktivnijeg pristupa kako bi se skratilo vrijeme od ideje do investicije.\n"Kada projekt zaokružimo u cijeloj Hrvatskoj vidjet ćemo i rezultat. Projekt prvenstveno znači da se zna imenom i prezimenom kome se investitori mogu obratiti", kaže Maras.Na upit koji su ciljani rokovi realizacije investicija, ministar kaže kako bi bio zadovoljan da se poštuju zakonski rokovi.Među preprekama posebno je istakao duljinu postupka izmjene prostornih planova.\nSvrha One Stop Service Centra je kreiranje jednog mjesta za kontakt s investitorima kako bi se smanjio broj organizacija s kojima mora kontaktirati za vrijeme trajanja postupka odobrenja i pokretanja projekta, olakšanja komunikacije i pomoći pri dobivanju potrebnih dozvola i relevantnih informacija vezano uz te procese (građevinskih, radnih i ostalih odobrenja) i slično.\nDirektor CTR-a Dragan Jelić ističe kako je dovoljno da im investitor pošalje upit i u njegovo će se ime rješavati stvari.Kao primjer iz prakse navodi tvrtku Saint Jean Industrie koja želi širiti proizvodnju, organizirani su sastanci i sve se odvija u vrlo kratkom roku."Međutim, moram reći da su zdravi projekti vrlo brzo riješeni. Problema ima i sa strane investitora koji nemaju riješenu financijsku konstrukciju", kaže Jelić.više


Tajne radnje u pregovorima oko Kosova – Net.hr\nTajne radnje u pregovorima oko Kosova\nAutor: Silvijo Maksan 19:14 03.04.2013\nVučić Dačiću pominjao pad vlade čim se sklopi sporazum sa kosovskim vlastima, tvrdi Tim Džuda\nNovinar britanskog “Ekonomista” Tim Džuda tvrdi da je tokom pregovora Prištine i Beograda u Briselu, vicepremijer Aleksandar Vučić slao sms poruke premijeru Ivici Dačiću gde je sugerisao da namerava da obori sadašnju srpsku vladu.\n– Srpski premijer Ivica Dačić je tokom (ranijih) pregovora (o Kosovu u Briselu) često napuštao prostoriju da bi razmenjivao SMS poruke sa Aleksandrom Vučićem, prvim potpredsednikom vlade. Prema dobro obaveštenim izvorima, Vučić je Dačiću u porukama sugerisao da posle sklapanja sporazuma namerava da sruši Vladu, što bi značilo i da će ga se rešiti – piše analitičar Džuda a prenosi Blic.\nDžuda tvrdi da je to bio razlog zbog koga su zvaničnici EU insistirali da Vučić bude prisutan na jučerašnjim pregovorima.\n– Ako im je ideja bila da i on ponese deo odgovornosti za pristanak srpske strane na sporazum, taj plan se pokazao kao kontraproduktivan – konstatuje Džuda.\nTači je, piše Džuda o jučerašnjoj rundi pregovora, izjavio da je ,,emocionalno nespreman“ da se se suoči sa dvojicim pregovarača iz Srbije, te je, prema tvrđenju izvora, na pregovorima podizao glas i udarao pesnicom o sto.\nDačić tvrdi da mu je Vučić na pregovorima dramatično ponudio da podnese ostavku, što je on odbio, jer bi to značilo trenutni pad srpske vlade.\nLideri Srbije i Kosova otišli su juče kući iz Brisela bez postignutog sporazuma, posle dramatične osme runde pregovora u kojima je posredovala šefica spoljne politike EU Ketrin Ešton.\nOna je jaz među pregovaračkim stranama okarakterisala kao ,,uzak ali dubok”, uz zaključak da zvaničnih pregovora više neće biti, dok dve strane mogu da obaveste EU ukoliko se u nečemu predomisle.\nDžuda smatra da je veoma moguće da je ovaj projekat sa jučerašnjim danom i zvanično okončan, ali da postoji poslednja prilika da se poraz pretvori u pobedu.\nU tome se slaže sa ministarkom Kosova za evropske integracije Florom Čitaku, koja je izjavila da ,,još ništa nije gotovo, jer ovo suviše važno da bismo pretrpeli neuspeh”.\nSučeljeni licem u lice, premijeri Srbije i Kosova, Ivica Dačić i Hašim Tači, od oktobra su u pregovorima uz posredovanje Eštonove ostvarivali veliki napredak – sve do sad.\nČitakuova tvrdi da su kosovski Albanci prihvatili predloženi sporazum i da je sada na Srbima da se predomisle. Ako to ipak učine, sporazum bi, prema diplomatskim izvorima, mogao da bude potpisan iduće nedelje.\nTokom narednih dana, vanredna diplomatija će pokušati da spase pregovarački proces, u koji je veliki deo svog prestiža uložila pre svega Eštonova, a ukoliko bude postignut, sporazum bi Dačića i Tačija mogao učiniti kandidatima za Nobelovu nagradu, tvrdi britanski Tim Džuda.\nbrisel dačić kosovo pregovori tači vučić


Na početku ove priče važno je razbiti jednu uvreženu zabludu: čovek koji ne vidi, kome se čita knjiga, nije slušalac, već čitalac koji ne čita okom, već uhom. Savez slepih Vojvodine postoji 41 godinu, a njihova biblioteka, koja danas nosi ime Omera Marinkova, već 30 godina snima knjige i časopise za one koji ne mogu da čitaju onako kako to radi većina ljudi na svetu, prenosi novosadski radio 021.rs.\nKolonija roda, kraljica simbolike i tradicije u našem narodu, i ove godine naselila je obode Novog Sada, kao i svaki put, nagoveštavajući dolazak proleća. Ove ptice dolazeći u naše krajeve, godinama nastanjuju iste krovove, a ove novosadske rode odlučile su da sviju sebi gnezda na neuobičajenoj lokaciji. Nekoliko parova roda, naselilo se na visoke betonske stubove napuštenog gradilišta, što nije slučajno s obzirom da u blizini imaju izvore vode i hrane, a betonski stubovi pružaju stabilnost gnezdima.\nJavno gradsko saobraćajno preduzeće (JGSP) "Novi Sad" saopštilo je da će počev od 4. maja uspostaviti redovni linijski prevoz na celokupnoj mreži linija u gradskom, prigradskom i međumesnom prevozu. Kako je navedeno, važiće red vožnje za subotu, i to u periodima od 5.00 do 8.59 časova, od 13.00 do 16.59 časova i od 21.00 do 22.59 časova. U periodima od 9.00 do 12.59, od 17.00 do 20.59 i od 23.00 do 5.00 neće biti gradskog prevoza.\nPrema najnovijem obećanju ministarke Mihajlović, brzim vozom između ova dva grada moći ćemo da putujemo "od novembra 2021". Da je ispunjeno obećanje ministarke građevinarstva, saobraćaja i infrastrukture Zorane Mihajlović iz 2014, od Beograda do Novog Sada bi se već više od dve godine stizalo za oko pola sata, brzinom od 200 kilometara na čas. Međutim, do Novog Sada od 1. februara ove godine iz Beograda nije uopšte moguće doći vozom, jer je pruga od tog dana zatvorena, prenosi Istinomer.\nPrivredni sud u Novom Sadu odlučio je da se stečajni postupak nad auto-transportnim preduzećem "Vojvodina" obustavi i zameni bankrotom. Kako saznaje novosadski radio 021, odluka je donesena prošle sedmice, a po nepravosnažnoj odluci suda stečajni upravnik Nikola Pavlović mogao bi da započne proces prodaje imovine. Nezadovoljna strana ima pravo žalbe, a drugostepeni sudski organ je Stečajno veće Privrednog suda u Novom Sadu.\nNovi Sad obeležava 78 godina od fašističke Racije 1942. godine, kada je ubijeno više od 1.200 Jevreja, Srba, Roma i drugih građana, a skoro niko se ni ove godine neće setiti da obiđe usamljenu vrbu u dvorištu na Bulevaru oslobođenja 28, koja je preostali deo spomen-obeležja na ubijenu braću Jovandić i njihovu majku, prenosi novosadski portal 021.rs.


Godišnji horoskop za 2014. godinu :: www.domaci.de\nPostavljena: Sre Jan 01, 2014 10:45 pm Naslov poruke: Godišnji horoskop za 2014. godinu\nVaše ZVEZDANO nebo tokom 2014. godine, najavljuje »zlatne plodove« i sreću. Pred Vama je godina uspona i afrimacije, ali Vaš uspeh najčešće prizilazi iz sposobnosti da oko sebe okupljate odgovarajući tim saradnika ili partnera. Bez obzira na Vašu potrebu za isticanjem ličnih sposobnosti i kvaliteta koje posedujete, moraćete da obratite pažnju na razvijanje kolektivne svesti i više da se angažujete kroz zajedničke ili partnerske aktivnosti. Dovoljno ste mudri da u sebi pravilno izbalansirate svest o individualnom uspehu i zajedničim vrednostima. Na sreću okolna će umeti da ceni i vrednuje sve Vaše zasluge, tako da Vas očekuju kontinuirani usponi na profesionalnoj i statusnoj lestvici.\nUz sav veliki uspeh i odjek popularnosti koji će Vas pratiti ne treba da zanemarite ni događaje u svom privatnom životu, jer sve ono što je drago Vašem srcu, biće Vam i blisko ili dostupno. Uživajte u mnogim radostima koje ćete imati uz svoju porodicu, kao i u odnosu sa partnerom ili prijateljima u periodu tokom februara, zatim od 05. marta do 21. aprila, i posebno tokom maja meseca. Nazavisno od Vašeg emotivnog statusa ili godina, osetićete veliki zanos i potrebu da usrećite blisku osobu, kao i svet oko sebe u periodu od 19. juna do 27. jula. Novi događaji koji će upešati Vaš društveni, ljubavni ili porodični život očekuju Vas ponovo tokom avgusta i početkom septembra meseca, a možda vrhunac Vaše sreće u odnosu sa partnerom će Vas obasjati u periodu od 05. oktobra do 07. novembra i tokom decembra meseca.\nVaše ZVEZDANO nebo tokom 2014. godine, najavljuje novi uspeh i neizmernu sreću. Ako se po jutru dan poznaje Vi slobodno možete da se osmehujete, jer događaji početkom godine donose niz dobih prilika u kojima ćete moći da potvrdite sve svoje sposobnosti. Očekuje Vas talas uspeha u profesionalnom smislu i posebno zadovoljstvo u najrazličitijim situacijama iz privatnog života. Ponekad sve može da se poboljša i unapredi, te nemojte oklevati pred različitim izazovima bez obzira na Vaše dosadašnje iskustvo. Godina koja je pred Vama predstavlja sjajan period da se usavršavate u najširem smislu, a nova duhovna saznanja ili praktično iskustvo će Vas dalje voditi ka velikom uspehu. Spoj praktične pameti i emotivnog sluha za sve one koji su Vam dragi učiniće Vas omiljenom osobom.\nPotrudite se da u skladu sa svojim emotivnim statusom i afinitetima izgradite skladan odnos sa partnerom. Događaji koji će svakako pozitivno uticati na Vaše kompletno raspoloženje i volju da ugađate svojoj porodici i partneru pratiće Vas raznim fazama tokom naredne godine. Možda ćete iznenaditi svoju okolinu ili dragu osobu nekim neobičnim manirima već početkom godine, zatim u periodu tokom marta meseca i naročito od 10. aprila do 18. maja. Dobro prispitajte svoju potrebu za skladnim partnerskim odnosom, jer u periodu od 02. juna do 28. jula, imaćete priliku da promenite svoje emotivni status ili da se aktivnije posvetite usklađivanju i uređivanju zajedničkog života. Uživajte u svemu što Vas ipunjava beskrajnom srećom i u periodu od 04. novembra do kraja godine. Nemojte zaboraviti da Vi imate posebnu privilegiju koju Vam donosi prisustvo Venere u Vašem sazvežđu, i to u dužem periodu, doživećete najlepše ljubavne radosti i sreću od 29. maja do 24. juna.\nZbog dinamičnih dešavanja i stresnih situacija moguće su povremene glavobolje, prolazne nervoze i iritacije disajnog sistema ili virusne infekcije. Važno je da imate pozitivan stav po pitanju redovne zdravstvene kontrole i pravilne zaštite. Budite pažljiviji u periodu od 21. marta do 19. aprila, i zatim od 07. do 18. decembra.\nDuži boravak Venere u Vašem sazvežđu ima veliki uticaj na Vaš kompletni »životni procvat« i sreću koja će Vas pratiti u ljubavnom i porodičnom životu, a može Vas učiniti i zahtevnijom osobom. Jupiter – planeta »velike sreće«, podstiče niz dobrih okolnosti i donosi pozitivne promene i izuzetne rezultate u oblasti stvaralaštva, različitih oblika udruživana, zajednice i ljubavi, posebno od februara i marta, kao i od avgusta meseca. Čuda su uvek moguća, važno je da istrajavanjem sačuvate sve vrednosti koje imate, svoju veru i samopouzdanje.\nVaše ZVEZDANO nebo tokom 2014. godine, najavljuje nova dešavanja koja donose uspeh i mnogo radosti. Zahvaljujući svojim mentalnim sposobnostima, originalnim idejama i sa posebnim stilom često uspevate da ostvarite ono što drugi ne mogu, a u narednom periodu i mnoge srećne okolnosti će biti u potpunosti na Vašoj strani. Sve što Vam je potrebno za veliki uspeh i ličnu sreću, nalazi se tik pored Vas ili u Vašoj neposrednoj blizini. Stoga dobro otvorite svoje oči, ali i svoje srce kako biste pažljivo pratili sve vidljive ili prikrivene znakove koji će Vas pratiti tokom naredne godine.\nVaše ZVEZDANO nebo tokom 2014. godine, donosi događaje koji predstavljaju nove izazove, ali uz obilje uspeha i radosti. Pred Vama je period sa naglašenim oscilacijama u smislu različitih mogućnosti koje ćete imati kako u poslovnom okruženju, tako i u svom privatnom životu. Uz svo znaje, iskustvo ili umenje koje imate potrebna Vam je i određena doza mudrosti kako biste uvek pravilno sagledali retrospektivu svih događaja kroz širu sliku uspeha i lične sreće od onoga što Vam se trenutno dešava i što obeležava Vaš život na najlepši način.\nLjubavni život je satkan od bogatog kolorita raznobojnih emocija i u to ćete se uveriti već početkom godine. Postupci jedne bliske osobe učiniće da osetite neizmernu sreću, ali i momente trpljenja. Prepustite se svojim emocijama da Vas vode i uživajte u svim radosnim događajima koji će Vas pratiti u periodu od 14. februara do 04. aprila. Očekuju Vas skladni odnosi u periodu tokom maja meseca i posebno od 04. juna do 08. jula. Uverićete se da je ljubav osnovna inspiracija i odraz Vaše unutrašnje sreće, posebno dok Venera bude boravila u Vašem sazvežđu u periodu od 18. jula do 13. avgusta. Novi događaji u Vašem društvenom životu i u odnosu sa svim dragim osobama ispuniće Vas emotivnim zanosom ili potrebom da ulepšate svet oko sebe u periodu od 08. septembra do 12. oktobra, zatim ponovo od 04. novembra do kraja godine.\nUčinite sve što je potrebno da povezujete neka lepa i prijatna dešavanja, zatim lično zadovoljstvo sa nekim praktičnim aspektima koji će Vam doneti veliku radost i značajniji uspeh. Pokroviteljski aspekti sa Jupiterom, Marsom i Plutonom podstiču Vas na dodatno zalaganje i istrajavanje na svim životnim lestvicama uz duhovno sazrevanje. Jupiter – planeta »velike sreće«, boravi u Vašem sazvežđu o donosi pozitivan uticaj, izvesnu privilegiju i »zlatne plodove« onda kada Vam je to najpotrebnije. Možete da se radujete velikom uspehu i ličnoj sreći u periodu od juna meseca. Vi umete da prepoznate prave vrednosti i da sačuvate pozitivnu orijentaciju, a sa novim iskustvom sada imate priliku da uvećate svoje unutrašnje bogatstvo i sreću u porodici.\nVaše ZVEZDANO nebo tokom 2014. godine, najavljuje niz uspešnih događaja i zadovoljstvo koje će Vas pratiti zbog aktivne uloge i ostvarenih ciljeva u svim važnim životnim oblastima. U skladu sa svojom potrebom da se ističite uvek kada postoje mogućnosti da ostvarite neke posebne rezultate, učinićete sve što je u domenu Vaših sposobnosti i umenja da zablistate pred svojom okolinom. Očekuju Vas sjajne pohvale i priznanja, ali i uspešno rešavanje nekih finansijskih ili imovinskih pitanja. Zarad želje za većim uspehom ili ličnim dokazivanjem možda ćete povremeno morati da propustite neke od događaja u privatnom životu. Ali, sreća Vam je naklonjenja i potrudite sa da izvučete dobru pouku iz svega što Vam se dešava. Kada poželite da promenite svet oko sebe, učinite to slobodno sa namerom da ostvarite svoje najlepše snove.\nNalazite se u sjajnoj prilici da u određenim fazama ostvarite svoje možda najlepše ili čudesne snove, neke potajne želje ili velike ambicije. Važno je da postavite jasna merila vrednosti. Jupiter - planeta »velike sreće«, Vam pomaže da ostvarite sve ciljeve koje imate, naročito u periodu od marta i juna meseca, a od 16. jula ulazi u Vaše sazvežđe. Sreća je čudesna i ponekad dolazi iznenada i zato u skladu sa svojom prirodom prihvatite svaki izazov, kao priliku za otkrivanjem novih i najlepših životnih radosti.\nDa uspeh i zadovoljstvo ponekad predstavalju najlepši spoj uverećete se već početkom godine, zatim u drugoj polovini aprila i naročito u periodu od 03. do 28. juna. Nova dešavanja u društvenom i ljubavnom životu će Vas podsticati i na nove odluke u želji da osetite mnoge radosti, koje su Vam možda bile uskraćene ili ih niste primećivali na pravi način. Priuštite sebi, svom partneru i svima koje volite obilje radosnih emocija kako biste što više uživali u lepšoj strani života. Sve ćete moći da promenite na bolje i da ulepšate kada Vas na to inspirišu vaš partner ili porodica. Posebno nadahnuće, radost i sreću Vam donosi prisustvo Venere u Vašem sazvežđu u periodu od 05. do 30. septembra. Slobodno se oslonite na svoja osećanja i pratite glas svoga srca u periodu krajem oktobra, zatim tokom novembra i decembra meseca.\nVaše ZVEZDANO nebo tokom 2014. godine, najavljuje pojačanu dinamiku događaja kroz obilje novih i srećnih mogućnosti koje će Vas pratiti. Planetarni aspekti Vam donose niz srećnih okolnosti i posebne privilegije koje ćete osetiti u svim životnim oblastima. Vaše intelektualne sposobnosti, uz preduzimljivost ili poseban šarm koji posedujete često će Vas dovoditi u centar glavnih dešavanja. Budući da se Vi sjajno snalazite u svim interpersonalnim odnosima uspevaćete lakše od drugih da osvajate naklonost i popularnost, ali i brojne nagrade ili priznanja koja će Vas pratiti. Uspeh i omiljenost će predstavljati Vaš zaštitni znak.\nNezavisno od Vašeg emotivnog statusa ili godina - sreća je u potpunosti na Vašoj strani. Imaćete priliku da uživate u različitim ulogama u svom društvenom životu i poželećete da se oprobate u nekim novim ili neobičnim situacijama. Sve ono što želite da stvorite ili da sačuvate uz svog partnera, bliske osobe ili porodicu možete smatrati i svojim najvećim bogatstvom. Kada su Vam srce i duša ispunjeni toplim emocijama onda svet oko vas izgleda čarobno. Uživajte u nekim posebnim zadovoljstvima koje će Vas pratiti početkom godine, zatim posebno tokom aprila i juna meseca. Ljubavna sreća i najlepše radosti Vas posebno očekuju i dok Venera bude boravila u Vašem sazvežđu u periodu od 29. septembra do 24. oktobra. Osetićete novi emotivni zanos i u periodu tokom novembra, a posebna radost Vas očekuje tokom decembra meseca.\nOčekuje Vas sjajna prilika da pomerite skoro sve granice koje ste ostvarili u svojim poslovnim ili privatnim afirmacijama. Prisustvo Marsa u Vašem sazvežđu u dužem periodu deluje kao dobar podsticaj za udruživanjem i uspešnim partnerstvom. Planetarni aspekti Vam pomažu da ostvarite i neke »vrhunske ciljeve«. Sagledajte sve prednosti i nedostatke, kako biste pravilno usmerili svoju kreativnu energiju. Očekuju Vas »zlatni rezultati« i ostvarenost na različitim životnim poljima, a odsjaj unutrašnje sreće i zadovoljstva proizilazi iz harmoničnog odnosa sa partnerom ili porodicom.\nVaše ZVEZDANO nebo tokom 2014. godine, najavljuje poboljšanja, novi uspeh i niz radosnih događaja koje ste otvoreno ili potajno priželjkivali. I onda kada ima sreće, sreći ne mora biti kraja do god osećate da se u Vama postoje topli talasi koji Vas pokreću na razmenu emocija. Ono što Vas čini izuzetnom osobom, to su širina i snaga Vaših emocija. Lepo je kada pored sebe imate pouzdane saradnike, verne prijatelje i bliske osobe uz koje ćete ostvariti poslovni napredak i ličnu sreću. U prvoj polovini godine, zbog naglašene dinamike događaja i nekih iznenadnih situacija moraćete da se angažujete do ili preko granice svojih mogućnosti. Ipak, nemojte zaboraviti da će Vam se napor koliko god Vam bio težak ili ogroman višestruko isplatiti.\nOsetićete veliko zadovoljstvo kroz mnoge ostvarene želje u svom društvenom i ljubavnom životu početkom godine i naročito tokom marta meseca. Bez obzira na Vaš emotivni status ili godine sreća Vam se osmehuje u periodu od 15. aprila do 09. maja, kao i tokom juna i jula meseca. Ponekad i oni najlepši snovi mogu da zažive u stvarnosti, tako da Vas očekuju nove životne radosti, emotivni zanos i porodična harmonija tokom septembra, novembra i decembra meseca. Da sreća u ljubavi može biti čarobna i da je život satkan od nekih „čarobnih niti“ uverićete posebno u periodu dok Venera bude boravila u Vašem sazvežđu u periodu od 23. oktobra do 17. novembra. Sve ono što ćete ostvariti tokom naredne godine, imaće još lepše značenje i još srećniji epilog i u periodu tokom 2015. godine.\nJupiter – planeta »velike sreće«, Vam donosi niz dobrih okolnosti ili mogućnost da ostvarite najznačajnije rezultate i »zlatne plodove«. Ukoliko ste dovoljno mudri, novo saznanje i životno iskustvo može da obogati Vašu ličnost i ono deluje dragoceno u svakom pogledu. Jupiter i Venera Vam donose različite povlastice, životni prestiž i vrhunski uspeh. Uverićete da i nemoguće postaje dostižno i moguće – uvek kada je sreća na Vašoj strani.\nVaše ZVEZDANO nebo tokom 2014. godine, najavljuje niz novih događaja koji predstavljaju sjajnu priliku da ponovo dokažete svojoj okolini kako zauzimate važno mesto u prvim redovima ili neku istaknutu poziciju. Niz uspešnih rezultata koji će Vas pratiti ilustruju Vašu volju za prestižom, ali samo na osnovu potvrđivanja mnogih kvaliteta koje posedujete. Lična hrabrost, energičnost u sprovođenju namera ili istrajnost Vam donose napredak i kompeltno uvažavanje u društvenim i saradničkim krugovima.\nMoraćete pokazati više strpljenja i sluha za događaje koji će Vas pratiti u privatnom životu ili u odnosu sa jednom bliskom osobom tokom februara i početkom marta meseca. Zablistaćete od sreće i zadovoljstva u periodu takom aprila i juna meseca. Prolazićete kroz različite faze emotivnih raspoloženja i zadovoljstva u odnosu sa partnerom, naročito tokom jula i septembra meseca. Nemojte dozvoliti da Vas neke iznenadne situacije preterano osujete ili da umanje na Vašu potrebu da usrećite osobe do kojih Vam je stalo. Moguće je da ćete više puta menjati neke odluke u svom ljubavnom životu ili u partnerskom odnosu u drugoj polovini godine. Nove radosti i topli izlivi osećanja ponovo Vas očekuju tokom oktobra i decembra meseca. Najlepši odrazi ljubavne sreće i radosti Vas očekuju u periodu dok Venera bude boravila u Vašem sazvežđu od 16. novembra do 11. decembra.\nVaše ZVEZDANO nebo tokom 2014. godine, najavljuje pozitivne promene, a sve što se dešava za Vas ima višestruko i korisno značenje, spremni ste da prihvatite neke pozitivne uticaje kako biste nastavili sa sprovođenjem važnih odluka u svom poslovnom okruženju, ali i u privatnom životu. U periodu od sredine januara meseca možete da pojačate svoju inicijativu u više pravaca, posebno kada se radi o povezivanju poslovnih i privatnih interesa. Najbolje je kada uz sebe imate provereni tim saradnika ili osobe od poverenja, ali bez obzira na okruženje pratiće Vas uspešni rezultati samo je pitanje kada je uspeh proizvod zajedničkih napora ili lične inicijative.\nPonovo ćete se uveriti koliko je značajna podrška porodice, partnera i bliskih prijatelja, jer u suočavanju sa nekim poslovnim dilemama ili privatnim problemima oni će za Vas predstavljati važnu tačku oslonca. Ponekad se do nekih životnih saznanja dolazi kroz postupne faze iskustva i uz zajedničke napore, stoga nemojte dozvoliti da Vas sklonost ka analizama nepotrebno opterećuje u ljubavnom odnosu. Potrudite se da uskladite svoje želje i potrebe sa svim dragim osobama već početkom godine, zatim posebno u periodu od 27. februara do 22. marta, kao i tokom aprila i juna meseca. Nezavisno od Vašeg emotivnog statusa ili godina očekuju Vas prijatni događaji koji će ulepšati Vaš društveni, ljubavni ili porodični život u periodu dok Venera bude boravila u Vašem sazvežđu od 01. janura do 06. marta. Potrudite sa ostvarite sve svoje ljubavne ili porodične planove i u periodu od 11. septembra do 08. oktobra. Osetićete novi emotivni sklad, radost i zadovoljstvo koje će Vam uliti veliko samopouzdanje u periodu tokom novembra i decembra meseca. Venera će Vam doneti najlepšu lčjubavnu sreću i ponovo boraviti u Vašem sazvežđu od 10. decembra do 04. januara 2015.\nVaše ZVEZDANO nebo tokom 2014. godine, najavljuje uspeh kroz nove izazove i dokazivanje. Zahvaljujući srećnim okolnostima i želji da afirmišete svoje ideje o lepšoj ili uspešnijoj strani života u narednom periodu Vas očekuju i različiti pozitivni događaji. Potrudite se da pravilno usmeravate svu svoju kreativnu energiju kako biste uz mnoga zadovoljstva koja će Vas pratiti u društvenom životu i ljubavnim odnosima, učinili i nešto čime ćete potvrditi svoj poslovni status. Vaš stil izražavanja i šarm koji posedujete čine Vas veoma omiljenom osobom, ali povremeno ćete morati da dokazujete i neke druge kvalitete koje imate kako biste održali dobre saradničke ili partnerske odnose.\nU različitim događajima koji će Vas pratiti u Vašem društvenom životu ili u ljubavnim odnosima, bez obzira na povremene oscilacije i na neke iznenadne probleme uvek ćete pronalaziti dobro rešenje. Za Vas uvek postoji dobar izlaz i srećan epilog, tako da ćete sa osmehom ispratiti neke od važnih događaja koji su Vas u određenom momentu zabrinjavali. Potrudite se da priuštite što više radosti svom partneru, porodici i svim dragim osobama, kako biste uživali na najlepši način u zajedničkim događajima u periodu tokom februara, i posebno od 22. marta do 17. aprila. Najlepše životne radosti Vas očekuju u periodu dok se Venera bude nalazila u Vašem sazvežđu od 03. marta do 06. aprila. Osetićete emotivni zanos i potrebu da sačuvate svoju intimnu sreću u periodu od 28. juna do 29. jula. Ako budete poželeli da nešto promenite u svom ljubavnom životu ili u odnosu sa partnerom, možda ćete imati idealnu priliku u periodu od 07. oktobra do 11. novembra, kao i u drugoj polovini decembra meseca.\nVaše ZVEZDANO nebo tokom 2014. godine, najavljuje događaje koji donose novi uspon na svim životnim poljima. U periodu koji je pred Vama moraćete da se dokazujete u različitim situacijama i ponekad pod nešto težim uslovima, nego mnogi iz Vašeg poslovnog ili privatnog okruženja. Ali za Vas svaki izazov ima smisla, posebno kada ste motivisani za uspeh koji obećava posebne privilegije ili izuzetan dobitak. Neko će Vas zaintrigirati sa zanimljivim idejama u kojima ćete prepoznati svoju šansu za novim uspehom. Važno je da već početkom godine precizno odredite sve svoje ciljeve i da se dogovarate sa partnerom, prijateljima ili saradnicima, kako biste delovali dovoljno uspešno i efikasno na više strana.\nU ljubavnom životu možete da se prepustite svojim osećanjima, željama i strastima tokom januara meseca, ali zato nemojte donositi neke važne odluke u periodu od 02. do 17. februara. Ispuniće Vas nove radosti i potreba da uživate uz svog partnera posebno tokom marta i u drugoj polovini aprila meseca. Da sreća može biti neizreciva ili neuhvatljiva, ali i doživljena, uverićete se u periodu dok Venera bude boravila u Vašem sazvežđu u periodu od 05. aprila do 04. maja. U Vašem životu uvek postoje razne mogućnosti za nekim romasijerskim zapletima, nebičnim ljubavnim obrtima ili za iznenadnim naletima sreće, te nemojte propustiti neke čarobne trenutke za posebnim zadovoljstvom koje će vas pratiti u periodu od od 02. juna do 01. avgusta. Uživajte uz sve životne radosti koje ćete deliti sa onima koje volite ili u krugu svoje porodice, naročito periodu od 04 novembra do kraja godine.\nwww.domaci.de Forum Indeks -> ~ Arhiva - Priroda, nauka i njihove tajne ~ -> Godišnji horoskop za 2014. godinu Vreme je podešeno za GMT + 1 sat


Tahiri: Kosovo na dobrom putu rasvetljavanja ubistva Ivanovića\nSpecijalne policijske snage na mestu ubistva Olivera Ivanovića u severnoj Mitrovici\nMinistar pravde, Abeljard Tahiri, izjavio je u petak da su institucije Kosova na dobrom putu u rasvetljavanju slučaja ubistva Olivera Ivanovića. On je prilikom posete zatvoru u Smrekovnici kazao da je Kosovo za saradnju sa Srbijom u ovom slučaju, te istakao da je u četvrtak podneo zahteve Policije i Tužilaštva Kosova Vladi Republike Srbije.\n„Nije prvi put da sarađujemo sa Republikom Srbijom. Bilo je na desetine slučajeva kada smo razmenjivali informacije u vezi različitih slučajeva na zvaničnom nivou. Činjenica da danas postoji komunikacija između Ministarstva pravde Kosova i Ministarstva pravde Srbije, znači da se radi o komunikaciji između dveju država“, kazao je on.\n„Mi ćemo sarađivati do one mere dok ne uspemo da rasvetlimo ovaj poslednji slučaj, a to je ubistvo Olivera Ivanovića. Razmenićemo svaku informaciju, takođe smo tražili informacije od njih i čekamo da ih dostave policiji i tužilaštvu. Mislim da su institucije Kosova na pravom putu kada je u pitanju rasvetljavanje ovog slučaja“, kazao je Tahiri.\nKosovo je odbilo da dopusti uključenost Srbije u istragu ubistva, ali je potvrdilo saradnju u razmeni informacija.


U eksploziji bombe u Iraku poginuli hodočasnici - Sputnjik Srbija\n16:41 18 April 2021\nU eksploziji bombe u Iraku poginuli hodočasnici\n19:34 03.02.2019 (osveženo 19:58 03.02.2019) Preuzmite kraći link\nAutobus sa hodočasnicima eksplodirao je u nedelju kada je nagazio na minu na putu u iračkom gradu Baladu na severu zemlje. U eksploziji je poginulo i ranjeno nekoliko osoba, javila je iračka televizija „Sumarija“ pozivajući se na izvor u snagama bezbednosti.\n„Eksplozivna naprava postavljena na putu u oblasti kanala južno od grada Balada eksplodirala je ispod autobusa koji je prevozio hodočasnike. Nekoliko ih je poginulo, a ima i povređenih“, izjavio je izvor.\nPrema njegovim rečima, hodočasnici su išli u šiitski mauzolej imama Muhameda bin Hadija.\nOn je istakao da su na mesto nesreće otišli organi bezbednosti, a povređeni su smešteni u najbliže bolnice.\nhodočasnici, eksplozija, bomba, Irak


Murinjo: Briga me koliko Siti troši, znam da imaju moćan tim – BiGportal.ba\nMurinjo: Briga me koliko Siti troši, znam da imaju moćan tim\nŽoze Murinjo je bio u centru pažnje u pobjedi nad Juventusom u Ligi šampiona, ali nema mnogo vremena za likovanje. Na redu je veliki derbi Mančestera.\nPortugalca su mnogi kritikovali zato što je odgovorio na provokacije navijača Juventusa tokom utakmice H grupe elitnog takmičenja.\nSada se maksimalno fokusirao na naredni zadatak jer je pred njim još jedan težak posao, susret sa šampionom Engleske koji sa klupe predvodi njegov stari rival, Pep Gvardiola.\nNjegov tim je u poslednje vreme napravio nekoliko preokreta. Protiv Njukasla su gubili sa 2:0, pa su slavili sa 3:2, isto to se dogodilo i proletos na “Etihadu” protiv Sitija, a u sredu u Ligi šampiona su gubili od Juventusa sa 1:0, pa su u poslednjih pet minuta preokrenuli na 1:2.\n“Mene muči nešto drugo, a to je zašto uvek moramo da prvi primimo gol. U pozitivnom smislu, lepo je to što igrači ne odustaju i što nalaze put do pobede. Nekada promene rezultat, nekad ne, ali mi smo tim koji ima taj kolektivni duh koji nam pomaže da se vratimo u igru, mada to nije uvek moguće. Ako nastavimo prvi da primamo golove, biće dana kada nećemo biti u stanju da preokrenemo. Zato moramo menjati pristup, rasti kao tim, pre svega u smislu kompaktnosti i dobrog početka utakmice“, kaže Murinjo.\nMančester siti je pre nekoliko dana prosto pregazio Šahtjor u Ligi šampiona (6:0).JUnajted je nedavno odoleo Čelsiju (2:2), pobedio je Juventus, može li se nositi sa ovako raspoloženim “građanima”, drugo je pitanje.\n“Možemo da pokušamo. Ne kažem da ćemo biti uspešni, ali odigrali smo dva teška meča protiv veoma dva dobra tima, Čelsija i Juventusa i ostvarili dobre rezultate. Čak i kada rezultati nisu bili na našoj strani, igrali smo dobro, pozitivna atmosfera je tu, tako da ćemo pokušati isto i protiv Sitija koji je zaista moćan tim“, dodao je “Posebni”.\nOn je otkrio da je napadač Romelu Lukaku spreman i da je trenirao proteklih dana. Pitali su ga i o tome da li misli da veliki gradski rival posluje prema pravilima o finansijskom fer-pleju.\n“Teško mi je da odgovorim na to pitanje, jer mislimm samo na svoj posao. Na naše linije, fudbal. Ako želite da pričamo o fudbalskim potencijalima, možemo, jer ti potencijali počinju od investicija, tek posle toga ide kvalitetan rad, organizacija. Mislim da su tu neuhvatljivi, ali šta je iza toga, to ne mogu da kažem. U ovom momentu mislim samo na fudbal i na Mančester siti kao fudbalski tim“, dodao je Portugalac.


Nova knjiga direktora Međunarodnog instituta za bezbednost dr Orhana Dragaša pod naslovom „Dva lica globalizacije – istina i obmane“ predstavljena je u Beogradu u prisustvu članova Vlade Srbije, stranih diplomata, urednika najvećih medija, naučnika i istraživača, kao i predstavnika velikih kompanija.\n„Dva lica globalizacije – istina i obmane“ je istraživanje koje se bavi stanjem globalizacije u svim njenim aspektima danas, deceniju nakon globalne finansijske krize i, kako je naglasio autor, ona je usledila kao rezultat njegovog post-doktorskog usavršavanja na prestižnom London Schoolof Economics and Political Sciences.\nPredstavljajući svoje istraživanje, dr Orhan Dragaš rekao je da globalizacija danas nije ugrožena, da je u periodu posle krize 2008. godine donekle promenila svoje oblike i intenzitet, ali da se nikako ne može vratiti unazad ili čak zaustaviti.\n„Reč je procesu, a ne o ideologiji, procesu koji je generisan tehnologijom, ekonomijom i političkim odlukama, i samim tim nemoguće je pružati joj otpor i pokušavati da se zaustavi, već je potrebno prilagoditi svoja jedra njenim vetrovima“, rekao je autor.\nKnjiga "Dva lica globalizacije - istine i obmane": Odgovori na sva ključna pitanja modernih političkih i ekonomskih odnosa


Neustavni dijelovi Posebnog kolektivnog ugovora u RS - Istinito.com - Ne budi ovca!\nPočetna > BIH > Društvo > Neustavni dijelovi Posebnog kolektivnog ugovora u RS\n20. Maja 2020. Istinito395Leave a Comment on Neustavni dijelovi Posebnog kolektivnog ugovora u RS\n“Neustavnost navedenih normi Ustavni sud je utvrdio s obzirom na činjenicu da su potpisnici ugovora osporenim odredbama propisali veći iznos novčane kazne koja se može izreći radniku u disciplinskom postupku od one koja je određena relevantnim odredbama Zakona o radu”, saopšteno je iz Ustavnog suda Srpske.\nIz ovog suda navode da je riječ o članu 11 (stav 1, tačka 8 i stav 2) u dijelu koji glasi: “…a dodjelom nepovratnih novčanih sredstava samo u visini razlike između iznosa naplaćene ratne nematerijalne štete i iznosa iz člana 6 ove uredbe”.\n“Ovakva ograničenja i uslovaljavanje prilikom ostvarivanja prava na stambeno zbrinjavanje ne predviđa Zakon o pravima boraca, vojnih invalida i porodica poginulih boraca odbrambeno-oslobodilačkog rata Srpske, zbog čega je Ustavni sud ocijenio da je osporenim propisivanjem narušeno ustavno načelo zakonitosti”, piše u saopštenju.\nTagged istinito kolektivni ugovor posebni kolektivni ugovor ustavni sud\nNa korona virus u Srbiji još 100 pozitivnih


Belgija pleni rusku imovinu zbog Jukosa - Ekonomske Vesti\nNemacka zeleznica obustavlja saobracaj zbog orkana\nBritanija dobila ministarstvo za borbu protiv usamljenosti\nObjavljeni dobitnici Trampove „fake news“ nagrade\nNiki Lauda hoće svoju avio-kompaniju nazad\nEpl se vraća kući s porezom od 38 milijardi\nEvropska unija Finansije Rusija\nBelgija pleni rusku imovinu zbog Jukosa\n18. jun. 2015 Andrija Matić 0 Comments Andrej Belusov, Belgija, Jukos, Stalni arbitražni sud u Hagu\nBelgijski izvršitelji zahtevaju od 47 organizacija da otkriju ukoliko poseduju bilo kakvu rusku državnu imovinu na teritoriji te zemlje. Navodno, ovaj potez otvara put oduzimanju ruske državne imovine zbog duga prema Jukosu, kompaniji koja je razmontirana 2007. godine, prenosi RT.\nIzvršitelji deluju po nalogu Jukos univerzl limitida, podružnice Jukosa, kome prema presudi Stalnog arbitražnog suda u Hagu Rusija duguje 1,8 milijardi dolara.\nSavetnik ruskog predsednika Vladimira Putina Andrej Belusov najavio je da će Rusija uložiti žalbu na odluku belgijskih vlasti da joj se zapleni imovina i dodao da se ceo slučaj politizuje i da se Moskva nada da će se izbeći dalja eskalacija.\nPrimaoci zahteva za otkrivanje ruske državne imovine su lokalne kancelarije ruskih kompanija, međunarodne banke, Ruska pravoslavna crkva i Evropska agencija za vazdušni saobraćaj. Ambasade i ostala diplomatska imovina su izuzete iz procesa.\nStalni arbitražni sud u Hagu je u julu 2014. godine doneo odluku prema kojoj Rusija duguje deoničarima Jukosa 50 milijardi dolara. Rusija nije prihvatila ovu odluku, rekavši da sud nije uzeo u obzir široko rasprostranjenu utaju poreza Jukosa i da presuda predstavlja oblik odmazde zbog sukoba u Ukrajini.\n← Vučić: Potpisati Akcioni plan o strateškoj saradnji sa Francuskom\nZaštititi pravo svojine kao osnovno ljudsko pravo →\nRusija ne da 50 milijardi dolara akcionarima Jukosa\n11. nov. 2014 Andrija Matić Komentari su isključeni na Rusija ne da 50 milijardi dolara akcionarima Jukosa\nObjavljene fotografije osumnjičenih za terorističke napade\n22. mar. 2016 Andrija Matić 0\nPad na evropskim berzama


Još pet opština sa povoljnim poslovnim okruženjem : Nadlanu.com\nJoš pet opština sa povoljnim poslovnim okruženjem\nObjavljeno 26. jun 2012. / 14:02:22\nBEOGRAD, 26. juna 2012. (Beta) - Nacionalna alijansa za lokalni ekonomski razvoj (NALED) dodelila je danas pet novih sertifikata gradovima i opštinama s povoljnim poslovnim okruženjem - Novom Sadu, Kruševcu, Užicu, Smederevu i Paraćinu.\nPredsednik Upravnog odbora NALED-a Vladimir Čupić izjavio je prilikom dodele sertifikata u Domu Narodne skupštine da sertifikat o povoljnom poslovnom okruženju sada poseduje 21 opština u Srbiji, a još 33 su u proceduri.\nKako je rekao, opštine koje su dobile sertifikate trebalo je da ispune oko 100 kriterijuma, a ocene dobijaju za uslove i informacije koje pružaju investitorima i lokalnoj privredi, brzinu izdavanja gradjevinskih dozvola, saradnju sa privatnim sektorom.\nNALED je danas potpisao i ugovore sa medjunarodim sertifikacionim kućama TUV iz Nemačke i SGS iz Švajcarske, koje će se uključiti u proces sertifikacije opština i biti zadužene za ocenjivanje ispunjenosti kriterijuma.\nMinistar ekonomije Srbije Nebojša Ćirić rekao je da je vlada do sada usvojila dve trećine preporuka koje je dobila iz realnog sektora.\nĆirić je rekao da u Srbiji ima preko 100 opština koje imaju jednu ili više stranih investicija, ali je 90 odsto tih investicija u blizini Koridora 10, što ukazuje da je potrebno da se i dalje unapredjuje infrastruktura, kako bi investitori došli i u nerazvijene opštine.


f Održane prve javne konsultacije Ministarstva zaštite životne sredine - Arhus Centar Subotica\nOdržane prve javne konsultacije Ministarstva zaštite životne sredine\nPrve javne konsultacije za pripremu Nacrta zakona o odgovornosti za štetu prema životnoj sredini održane su u organizaciji Ministarstva poljoprivrede i zaštite životne sredine i PLAC projekta (Policy and Legal Advice Centre), a pod pokroviteljstvom Privredne komore Srbije.\nDušan Stokić, rukovodilac Centra za zaštitu životne sredine Privredne komore Srbije, pozdravljajući učesnike skupa rekao je da ova direktiva ima značajno mesto u okviru Poglavlja 27 pregovora o članstvu u EU. Aktivno učešće privrede u ovim konsultacijama doprineće da se zahtevi i ciljevi ove direktive uspešno ispune i implementiraju na pravi način, zaključio je Stokić.\nVažnost učešća javnosti u donošenju odluka po pitanju životne sredine istakao je Slobodan Erdeljan, pomoćnik ministra u Ministarstvu poljoprivrede i zaštite životne sredine. U skladu sa Arhuskom konvencijom koju je Republika Srbija ratifikovala još 2009. godine, Ministarstvo je donelo odluku da se dok je Zakon u fazi nacrta u njegovu izradu uključe sve zainteresovane strane, kao i najšira javnost. On je zahvalio predstavnicima EU i PLAC projekta na podršci izradi ovog važnog zakona.\nMarija Pejčinović Burić, vođa projektnog tima, PLAC projekta naglasila je da je cilj politike EU u oblasti životne sredine da promoviše održivi razvoj i zaštitu životne sredine za sadašnje i buduće generacije. Ova politika zasniva se na preventivnim aktivnostima, principu da „zagađivač plaća“, borbi protiv ekološke štete na izvoru, zajedničkoj odgovornosti i integrisanju ekološke zaštite u druge politike EU. Ona je naglasila da PLAC projekat podržava pristup javnih konsultacija i da je u slučaju ovog zakona ovo prvi od četiri predviđena ovakva skupa na ovu temu.\nPredsednica Radne grupe za izradu Nacrta zakona o odgovornosti za štetu prema životnoj sredini Tina Janjatović izjavila je da je planirano da Nacrt zakona bude završen do kraja juna. Taj akt će, prema njenim rečima, uvesti obavezu da operater obavesti nadležne o nastaloj šteti i preduzme sve neophodne mere. Tim zakonom će biti transponovana direktiva Evropske unije o odgovornosti za štetu prema životnoj sredini 2004/35 EC u pravni sistem Srbije.\nJanjatovićeva je precizirala da bi novi zakon trebalo da uspostavi mehanizam utvrđivanja odgovornosti za štetu načinjenu životnoj sredini, po principu „zagađivač plaća”, odnosno da zagađivači životne sredine budu finansijski odgovorni za remedijaciju i sprečavanje štete po životnu sredinu. „Zagađivač koji prouzrokuje štetu po životnu sredinu ili stvara neposrednu opasnost takve štete treba, prema odredbama ove direktive, da pokrije troškove neophodnih mera sprečavanja ili mera remedijacije štete”, istakla je Janjatović.\nOna je podsetila da je pomenuta direktiva donešena 2004. godine i istakla da je neophodno da se te odredbe transponuju u naš pravni sistem u vidu posebnog zakona koji trenutno ne postoji.\nKada je reč o situacijama u kojima šteta nije nastala, ali postoji opasnost od toga, operater je dužan da bez odlaganja preduzme mere sprečavanja i dostavi nadležnima informacije o mogućoj šteti, ukazala je Janjatović. Prema njenim rečima, osnovni predmet zaštite Direktive su zaštićene vrste i prirodne staništa, vode, zemljište i ljudsko zdravlje.\nJanjatović je napomenula da se izrada nacrta pomenutog zakona izrađuje uz podršku PLAC projekta koji finansira EU. Na izradi teksta učestvuje 40-ak stručnjaka, predstavnika Ministarstva, nadležnih institucija i nevladinih organizacija a biće održane ukupno četiri javne konsultacije u nekoliko gradova širom Republike Srbije.\nDr Mirjana Drenovak Ivanović, ekspert na PLAC projektu transpozicije Direktive o odgovornosti za štetu prema životnoj sredini 2004/35/EC je prezentovala uporedno pravnu analiza transpozicije Direktive 2004/35/EC o odgovornosti za štetu prema životnoj sredini u Crnoj Gori, Hrvatskoj i Nemačkoj.\nDr Dragoljub Todić, ekspert na PLAC projektu transpozicije Direktive o odgovornosti za štetu prema životnoj sredini 2004/35/EC je izložio pregled stanja nacionalnog zakonodavstva i istakao da ono u izuzetno malom procentu reguliše materiju Direktive. Todić je naglasio značaj pravilnog i ujednačenog definisanja pojmova koji se navode u direktivi i ujednačavanja definicija u ostalim zakonima\nAdvokat Sreten Đorđević, ekspert na PLAC projektu transpozicije Direktive o odgovornosti za štetu prema životnoj sredini 2004/35/EC je prezentovao probleme i izazove sprovođenja Zakona u praksi i naglasio da je od izuzetne važnosti da se normira ko će biti nadležni organ za primenu odredaba direktive, kao i potrebu uvođenja obaveznog osiguranja za slučaj štete prema životnoj sredini.\nNakon izloženih prezentacija se razvila složena diskusija oko sledećih pitanja: sadržine odredaba budućeg Nacrta zakona, pitanja obaveza koje će biti nametnute zagađivačima, osiguranja za slučaj štete, kako proceniti nulto početno stanje u momentu kada je šteta nastala, kako odrediti uzročno posledičnu vezu nastale štete i kako proceniti kolika je nastala šteta. Od strane učesnika skupa je zatraženo da i predstavnici kompanija budu članovi radne grupe i taj predlog je prihvaćen.\nNa kraju je zaključeno da će finalan Nacrt zakona biti dostavljen na uvid svim zainteresovanim na sajtu Ministarstva kao i putem maila i da će dostavljene primedbe biti uzete u obzir.


Đukanović: Crna Gora privržena regionalnim inicijativama - ObjektivĐukanović: Crna Gora privržena regionalnim inicijativama – Objektiv\nCrnogorski predsednik Milo Đukanović izjavio je u Tirani da će u narednom periodu učestvovati u razgovorima u okviru inicijative "Mini-Šengen“\n• 16:41 • 21.12.2019. • 21.12.2019.\nCrnogorski predsednik Milo Ðukanović izjavio je danas u Tirani da je Crna Gora posvećena regionalnim inicijativama i da će u narednom periodu učestvovati u razgovorima u okviru inicijative “Mini-Šengen“ i doprinositi da region Zapadnog Balkana u što bližoj budućnosti ostvari svoju evropsku integraciju.\n“To znači da snažno verujemo da su regionalne inicijative odlična prilika da jačamo poverenje i na temelju toga ostvarujemo saradnju koja će doprineti razvoju regiona u celini“, rekao je Ðukanović.\n“Želim da potvrdim da smo spremni, jer verujemo da treba negovati dijalog na svaku važnu temu i pokušati kroz taj dijalog da svako pronađe svoj interes. Veoma je važno da ono što pokreće inciijativa ”mini-Šengen” dovedemo u sklad s drugim regionalnim incijiativama“, istakao je predsednik Crne Gore.\n“Svaka od naših zemalja želi da bude deo EU, ali i svaka želi da evropeizuje svoje društvo i da ljudima u našem regionu obezbedimo da budu deo evropskih vrednosti. To je primarna ordgovornost svih naših vlada. Sve inicijative su neuporedivo smislenije kada znamo da vode ka ostvarenju standarda koji će prokrčiti put ka članstvu u EU“, podvukao je Ðukanović.\n“Ovo je prilika da ponovim punu i trajnu solidarnost, dobro susedstvo i prijateljstvo Crne Gore sa Albanijom, ali i svim drugim zemljama koje se nađu u takvoj situaciji. Crna Gora je prošla kroz takvi situaciju i uživala je solidarnost i pomoć. Ostajemo trajno privrženi i solidarni sa Albanijom i naporima koje vlada ulaže u sanaciju ozbiljnih posledica koje je zemljotres doneo“, zaključio je Ðukanović.\nIza inicijative ne vidim ideju zamene za EU\nPredsednik Crne Gore Milo Ðukanović rekao je da u okviru dijaloga o takozvanom “mini-Šengenu” ne prepoznaje u bilo čijem ucešću u tom dijalogu ideju da se EU zameni nekom drugom unijom.\n“Kad bi se to pojavilo, naš odgovor bio bio, ”ne i hvala””, rekao je Ðukanović odgovarajući na pitanja novinara na pres konferenciji posle sastanka sa još trojicom lidera sa Zapadnog Balkana u Tirani.\nPremijer Severne Makedonije Zoran Zaev rekao je da inicijativa predstavlja ubrzanje članstva u EU, jer će ubrzati i otkloniti nestrpljenje gradajana za što skorije članstvu u EU.\n“Mi to možemo da uradimo samo kroz saradnju, a vidimo dosta prostora pred nama i smatramo da bi trebalo da ga iskoristimo. Naša je obaveza da radimo za građane, kompanije, da možemo da obezbedimo bolji standard”, rekao je Zaev.


Francuska i Srbija potpisale 22 sporazuma | Novosadski informativni portal 021\nPosle otkrivanja table, čime je označen početak modernizacije aerodroma, Makronu je priređen svečani doček, uz državne i vojne počasti ispred Palate Srbija.\nMakron: Organizovaću poseban sastanak s Merkel i delegacijama Kosova i Srbije\nFrancuski predsednik Emanuel Makron je naveo da će organizovati jedan poseban sastanak delegacija Beograda i Prištine, uz prisustvo nemačke kancelarke Angele Merkel.\n"Bili smo potpuno otvoreni po pitanju Kosova. Organizovaću jedan poseban sastanak sa rukovodstvom Kosova, s Vama, premijerkom Srbije i kancelarkom Merkel. Francuska je angažovana da se nađe trajan sporazum", naveo je Makron, posle sastanka sa Vučićem.\nFrancuski predsednik je rekao da postoje "neke spoljne sile koje žele da se ne nađe sporazum". "Srbija i Kosovo su zaista evropske države i mi moramo da pomognemo da se to prevede u činjenice", dodao je.\n"Naša (EU) je odgovornost da vam damo neophodnu podršku, kako bi se našao kompromis i kako bi se uspostavila stabilnost, a to znači da nemamo ni sa jedne strane nekonstruktivne poteze", rekao je Makron i dodao da zabrinjavaju odluke poslednjih nedelja. Rekao je da će Francuska podržati obnovu dijalogu, dodajući da će se lično angažovati iz poštovanja prema Srbiji.\n"Saslušao sam predsednika Makrona o svim važnim pitanjima, mnogo sam naučio od njega, izneo sam mu naše probleme, pre svega po pitanju rešvanja kosovskog čvora. Govorio sam istinu i zalagao se da Francuska pomogne Srbiji, kako na evropskom putu, tako u rešavanju kosovskometohijske krize", izjavio je Vučić na zajedničkoj konferenciji za novinare sa Makronom.\nVučić je ocenio kao izuzetno važnu zajedničku izjavu Republike Srbije i Republike Francuske, u kojoj je izražena podrška daljem evropskom putu Srbije. Vučić je prethodno izjavio da Francuska može da računa na Srbiju, kao na iskrenog prijatelja i saveznika.\nDelegacije Srbije i Francuske potpisale su danas 22 sporazuma, među kojima i sporazum o isporuci raketa "mistral", kao i izjavu o namerama o realizaciji projekta izgradnje beogradskog metroa.\nMeđu sporazumima koji su potpisani su sporazum o kinematografskoj delatnosti, kao i sporazum dve vlade o statusu francuske škole u Beogradu. Potpisani su sporazumi o saradnji Javnobeležničke komore u Srbiji i Visokog saveta javnih beležnika Francuske, kao i komore javnih izvršitelja Srbije i Nacionalne komore javnih izvršitelja Francuske.\nPotpisan je sporazum o saradnji u oblasti stripa, administrativni sporazum o saradnji u oblasti reforme javne administracije, upravljanja ljudskim resursima i profesionalnom obrazovanju, kao i administrativni sporazum u oblasti sporta. Potpisan je sporazum o saradnji Ministarstva prosvete, Ambasade Francuske i Francuskog instituta u Srbiji u borbi protiv predrasuda i diskriminacije u obrazovnom sistemu, kao i sporazum u oblasti nastave francuskog jezika.\nPotpisan je protokol o namerama između Akuo Energy SAS, IEL OIE Balkan Renewble Energy i Pokrajinskog sekretarijata za energetiku i protokol o namerama između Preparco i AKUO Energy SAS za finansiranje vetroparka Dasiadi. Potpisan je Memorandum o razumevanju između Pokrajinske vlade AP Vojvodine i Francuskog udruženja profesionalaca u oblasti geotermije (AFPG). Memorandum su potpisali potpredsednik Pokrajinske vlade Đorđe Milićević i predsednik Francuskog udruženja profesionalaca u oblasti geotermije Žan-Žak Graf.\nTim dokumentom definisana je zajednička saradnja između Pokrajinske vlade i AFPG-u, cilju promovisanja duboke geotermalne energije kao instrumenta u borbi protiv globalnog zagrevanja i prelaska na ekonomiju sa niskom emisijom ugljenika.


Ilustracija (JanClaus, Pixabay)\nNiskobudžetna irska vazduhoplovna kompanija Ryanair planira da ukine od 500 do 700 radnih mjesta, objavio je izvršni direktor Mihael O’Leri, koji bi istovremeno zahvaljujući zelenom svjetlu dioničara u narednih pet godina mogao da računa na 100 miliona eura bonusa.\nRyanair ima više od 500 pilota, rekao je O’Leri, najavivši da planira da ukine između 500 i 700 radnih mjesta, uključujući i ona u sjedištu kompanije u Dablinu.\nNekim radnicima ponuđen je neplaćeni 12-mjesečni dopust dok bi ostali od sljedeće nedjelje mogli da počnu da dobijaju obavještenja o otkazu, dodao je šef irske aviokompanije.\nRyanair u Evropi zapošljava oko 17.000 radnika a uprava je u julu upozorila da bi mogla da ukine čak 900 radnih mjesta.\nParalelno su dioničari tijesnom većinom glasova – 50,5 odsto – odobrili plan isplate bonusa, prema kojem bi O’Leriju u narednih pet godina moglo biti isplaćeno oko 100 miliona eura ako profitabilnost ili cijena dionica kompanije u tom periodu budu udvostručene.\nU protekle dvije godine cijena Ryanairove dionice otprilike je prepolovljena zbog niza sukoba sa sindikatima i kašnjenju letova zbog prizemljenja Boinga 737 MAX, prenosi Poslovni dnevnik.\nkompanije investitor radnih otkaz direktoru bonus nova strategija niskotarifne avio ukine ryanair\nbosniaaccommodation.com roinf.com personaio.com cr34t1v3.com have2trade.com jicyf.com rent-lux.com aialy.com activitysonar.com 8creatives.com annds.com cevabdzinica.com referrads.com improveyouruserexperience.com preporucujemo.com realestate-bosniaandherzegovina.com creativehalo.net ioacc.com sarajevo360.com backpackaccommodation.com


„Lidl“ odložio ulazak na tržište SAD › Made-in-Germany.rs\nNemački lanac diskontnih trgovina „Lidl“ odložio je ulazak na tržište Sjedinjenih Američkih Država za 2018. godinu. Klaus Gerig, izvršni direktor „Švarc grupe“ koja je vlasnik kompanije „Lidl“, izjavio je za nemačke medije da se pripreme za ulazak na tržište SAD nastavljaju prema planu, ali da prve prodavnice neće biti otvorene pre 2018. godine, prenosi britanska agencija „Rojters“.\nOvaj trgovinski lanac iz Nemačke naglo se proširio na tržišta 26 evropskih zemalja i trenutno poseduje 9.000 objekata širom Evrope. Kompanija je ranije najavljivala da će otvoriti 100 objekata u SAD već početkom naredne godine, uglavnom na Istočnoj obali, kao što je to učinio i njihov glavni konkurent u Nemačkoj „Aldi“.\nU „Lidlu“ nisu želeli da komentarišu razloge za izmenu planova u SAD, međutim nemački mediji pretpostavljaju da bi takva odluka mogla biti u vezi sa odlaskom dugogodišnjeg predsednika „Švarc grupe“. Kompanija je nedavno saopštila da su predsednik Karl Hajnc Holand i direktor trgovine i marketinga David Jašok napustili svoje funkcije zbog nepremostivih razlika u pogledu razvojne strategije firme. Nemački mediji međutim, tvrde da su se Klaus Gerig i Karl Hajnc Holand sukobili oko načina za rešenje spora „Lidla“ sa „Koka-kolom“ nastalog oko cena, i da se Holand suprostavio Gerigovoj odluci da otpusti Jašoka.\nTrgovinski lanac „Lidl“ u vlasništvu je trećeg najbogatijeg Nemca Ditera Švarca, sina osnivača ove kompanije Jozefa Švarca, a na poziciji izvršnog direktora kompanije Švarca je nasledio Gerig 2004. godine. „Švarc grupa“ takođe je vlasnik i lanca hipermarketa „Kaufland“, a tokom prošle godine kompanija je uvećala svoje ukupne prihode za 9 posto, na 74 milijarde eura. Time je postala treći po veličini trgovinski lanac u Evropi, iza francuskog „Karfura“ i britanskog „Teska“.\nNakon neuspelog pokretanja novog diskontnog lanca „Tesko“ se prošle godine povukao sa tržišta SAD. Nemački „Aldi“ je na tržište SAD ušao 1976. godine i sada tamo ima već 1.300 svojih objekata, uglavnom na Srednjem zapadu i na Istočnoj obali, a nedavno je objavio planove za otvaranje još 650 objekata u SAD u narednih pet godina.\nRojters podseća na planove „Lidla“ da uđe i na tržišta Srbije i Litvanije, iako su još uvek nepoznati precizni rokovi o početku rada nemačkog trgovinskog lanca u ove dve zemlje.


Banja Dvorovi: Za završetak zatvorenog bazena nedostaje 300.000 KM\nZa završetak zatvorenog bazena bijeljinskoj Banji Dvorovi nedostaje 300.000 KM i očekuju se da se grad kao osnivač ustanove uključi u obezbjeđenje ovih sredstava, navodi se u godišnjem izvještaju o radu Banje koji će biti razmatran u Skupštini grada 28. aprila.\nU septembru 2018. godine je iz investiciono-razvojne linije pregovaračkim postupkom tadašnja Pavlović banka odobrila Banji Dvorovi dugoročni kredit od milion KM, od čega je za osavremenjavanje medicinske opreme i obrtna sredstva utrošeno 235.000 KM, a preostali novac bio je namijenjen za sanaciju krovne konstrukcije i završetak zatvorenog bazena.\nKako je po prvobitnom projektu bijeljinske Direkcije za izgradnju i razvoj grada za završetak zatvorenog bazena predviđeno potrebno ulaganje od 780.000 KM, u Banji su očekivali da su sredstva za ovu namjenu u potpunosti obezbijeđena.\n"Međutim, u toku izvođenja radova Direkcija je više puta mijenja iznose neophodne za realizaciju projekta jer se tokom sprovođenja postupaka javnih nabavki ispostavilo da specifikacije u projektnoj dokumentaciji nisu u skladu sa tržišnim cijenama pojedinih radova i građevinskog materijala, a, zbog manjkavosti, u projektnoj dokumentaciji pojavljuju se i dodatni radovi", navodi se u izvještaju.\nTako se uvidjelo da iznos odobrenog kredita neće biti dovoljan za realizaciju planiranih projektnih aktivnosti na završetku zatvorenog bazena.\nIz Banje ističu da su za sve radove i nabavku opreme i usluga provedeni postupci javnih nabavki i sklopljeni ugovori sa najpovoljnijim ponuđačima.\nPo poslednjim preračunima suma svih potrebnih ulaganja je 1.498.714 KM, što značajno premašuje iznos obezbjeđenih kreditnih sredstava.


Bez dogovora u SES-u: minimalac i sledeće godine ostaje daleko ispod minimalne potrošačke korpe - Mašina\nSocijalno-ekonomski savet nije došao do konsenzusa o povećanju minimalne zarade tako da će ona sledeće godine iznositi 32.126 dinara što je predlog predstavnika vlasti.\nOd početka pregovora predstavnici Saveza samostalnih sindikata Srbije i Ujedinjenih granskih sindikata „Nezavisnost“ koji učestvuju u radu SES-a zahtevali su povećanje minimalne zarade na 37.000 dinara kako bi se ona približila iznosu minimalne potrošačke korpe. Ipak, ovome su se protivili i predstavnici poslodavaca i predstavnici vlasti.\nPovećanje minimalne zarade za 2000 dinara u odnosu na trenutni iznos javnosti je najavio predsednik Aleksandar Vučić u intervjuu na RTS-u krajem prošle nedelje. Predstavnici sindikata su za Mašinu već govorili o tome da će u suštini to biti „odluka jednog čoveka“, međutim u ovom trenutku nije sasvim jasno kako će ta odluka zaista biti i verifikovana. Prema Zakonu o radu, ukoliko u SES-u ne dođe do dogovora o visini minimalne zarade Vlada ima petnaest dana da samostalno donese tu odluku. Problem je što u ovom trenutku Srbija nema formiranu vladu.\nUkoliko Vlada i bude formirana na vreme, jedna od njenih prvih odluka će biti sramno „povećanje“ minimalca od 2000 dinara čime će veliki broj ljudi osuditi na život u siromaštvu.\n„Besmisleno utvrđivati minimalnu zaradu koja je ispod nivoa minimalne potrošačke korpe“\nKao i u toku pregovora i sada smo razgovarali sa predstavnicima sindikata kako bismo čuli njihovo mišljenje o visini minimalne zarade i planovima za dalje borbe.\nDuško Vuković, potpredsednik SSSS-a podseća da je prema poslednjim podacima minimalna potrošačka korpa u junu ove godine iznosila 38.170 dinara, „a Vlada će odrediti iznos minimalca od 32.000 za sledeću godinu“.\nKako nam kaže Vuković, u poslednjih desetak godina samo je jednom doneta zajednička odluka u okviru SES-a, u svim drugim slučajevima Vlada je sama donosila odluku o iznosu minimalne zarade.\nOva vlast je 2014. godine u Zakon o radu unela takvo rešenje da ako Socijalno-ekonomski savet ne donese zajedničku odluku Vlada sama odlučuje o iznosu minimalne zarade. Lično ću se zalagati da to izmenimo u zakonu i da ne dajemo tu vrstu ekskluziviteta Vladi. Ako će se istinski poštovati svet rada odnosno sindikati kao njegovi predstavnici onda bi takve odluke zaista morale da se donose koncenzusom sa predstavnicima vlasti i poslodavaca, kaže Vuković za Mašinu.\nČedanka Andrić, izvršna sekretarka UGS „Nezavisnost“ nije zadovoljna ovakvom odlukom vlasti i kaže da će oni nastaviti i dalje da se bore:\nSvoju argumentaciju ćemo činiti još vidljivijom, a za sledeće pregovore ćemo pokušati mobilisati članstvo i prijatelje sindikata na različite načine još više i efektnije.\nAndrić smatra da, kao i za ostale ciljeve, radništvo i po pitanju određivanja visine zarade mora koristiti sve vidove sindikalne borbe: „pregovori, protesti, štrajkovi, lobiranje…“.\nDuško Vuković misli da je značajno pokazati da su zahtevi za povećanjem zarada zaista radnički zahtevi a ne samo želje sindikalnih predstavnika.\nMi smo tokom pregovora uradili anketu među našim članstvom i pitali smo ih šta oni smatraju koliki bi trebalo da bude iznos minimalne zarade. Od onih koji su učestvovali, 96 procenata je reklo da minimalac treba da bude na nivou iznosa potrošačke korpe. Mislim da treba više da koristimo takva istraživanja kako bismo pokazali šta su stvarni zahtevi radnika i radnica koji primaju minimalnu zaradu, smatra Vuković.\nNaše sagovornike smo pitali i koje su predstojeće borbe koje stoje pred sindikatima nakon neuspešnih pregovora o mininalnoj zaradi.\nBorba za slobodno sindikalno organizovanje, borba za kolektivne ugovore, borba za bolje zarade. Ukoliko naredne godina bude godina izrade novog Zakona o radu to će biti jedan od najvećih izazova za sindikat, kaže Čedanka Andrić za Mašinu.\nDuško Vuković veruje da će glavne borbe radnika i radnica biti za smanjenje nejednakosti i za dostojanstven život:\nParalelno s tim će ići borba za svako radno mesto i ostvarivanje prava na rad. U tom smislu veliko pitanje pred sindikatima je kako da postanemo akteri koji bi kreirali ekonomske i socijalne politike. Međutim, imajući u vidu situaciju u poslednjih nekoliko godina sumnjam da će ova vlast da uvažava reč i predloge koji dolaze iz sveta rada, zaključuje Vuković.\nTags Čedanka AndrićDuško VukovićminimalacSamostalni sindikatUGS Nezavisnost


0 komentara 6453 pregleda\nMercedes-Benz SLC (čije ime još uvek nije potvrđeno) viđen je tokom testiranja sa drugačijom vrstom kamuflaže sa kojom njegove proporcije izgledaju kao da su manje.\nPre samo nedelju dana Mercedes-Benz je predstavio SLS AMG GT Final Edition, a sada su tu sveže špijunske fotke njegove zamene. On neće biti njegov direktni naslednik, s obzirom na to da će SLC biti značajno manji i da će mu rival biti Porsche 911.\nOvaj prototip uočen je tokom testiranja sa novom crnom i belom kamuflažom, koje sigerišu da bi on mogao biti kompaktniji od aktuelnog SLS-a. Njegova dužina biće, navodi se u izveštajima, 4.500 mm, što znači da će za 140 mm biti kraći od SLS-a, dok će im širiina i visina biti slične. Špijunske fotke pokazuju elektronski kontrolisan zadnji spojler preuzet od SLS-a.\nOvaj automobil biće dostupan sa više od jednog motora, s obzirom da se na špijunskim fotografijama nalaze prototipi sa različitim izduvnim cevima. Ono što je za sada poznato to je da možemo očekivati novorazvijeni 4.0-litarski V8 twin-turbo koji razvija 493 KS koji će pokretati i narednu generaciju C63 AMG modela.\nMercedes-Benz SLC navodno će biti predstavljen u julu na nemačkom F1 grand priju.


"ZNAŠ TI DA SAM JA ĐOKOVIĆ ZA TEBE" Novak u Crnoj Gori čuo vic o Nadalu i Federeru, a onda je usledila urnebesna reakcija: Ko je to? /VIDEO/ - Sportal\nS. P. - Vest objavljena: 21:12 - 21.01.2022\nNaime, Jovan Radulović, influenser iz Crne Gore, iskoristio je trenutak kada se u njegovoj zemlji nalazi srpski teniser Novak Đoković, te je sa njim zabeležio urnebesan video snimak.\nNa snimku se može videti kako Radulović priča prvom reketu sveta vic o Nadalu i Federeru, gde se spominje i srpski teniser. Ceo video možete videti u prilogu:\n- Nole, slušaj ovo...Igraju ovaj Nadal i Federer, i sad prebačaju, igraju dobro - počeo je poznati influenser, a onda ga je Novak prekinuo:\n- Ko je to? - i nasmejao sve, da bi se potom vic nastavio:\n- Ko je to... Onaj mali, iz Švajcarske... Dobija ga Federer, i okreće se Nadal i kaže: Brate, znaš li ti da sam ja Đoković za tebe - da bi potom usledio gromoglasna smeh svih prisutnih u prostoriji.\nSrbin posetio Ostrog\nNa društvenim mrežama je puno fotografija Đokovića iz manastira, kao i snimka sa jednim detetom koje je nosila majka.\nPodsetimo, Đoković se 17. januara vratio u Srbiju iz Australije u koju je stigao 5. januara i proživeo dramu, bio u migrantskom pritvoru, u dva navrata mu je oduzimana viza, jednom vraćena nakon što ju je dobio na sudu, da bi konačno bio deportovan.\nPo povratku iz Melburna je nekoliko dana Novak proveo u Beogradu, na praznik Bogojavljenje je prisustvovao liturgiji u crkvi Ružica, a ubrzo potom otišao u Tivat.\nVIDEO Atraktivna italijanska novinarka zanosnih oblina\nAtraktivna italijanska novinarka zanosnih oblina


Talenti samo za slikanje\nUčenici novosadskih škola sve su uspešniji na međunarodnim takmičenjima, ali na njih najčešće odlaze bez finansijske pomoći grada i pokrajine.\nGradonačelnik Miloš Vučević sa mladim talentima\nGimnazijalac Stefan Velja (18) je osvojio orden i zlatnu medalju na Svetskom salonu pronalazaka “Eureka 2014“ u Briselu. Put do nagrade je realizovan zahvaljujući velikoj podršci Stefanovih roditelja i direktora “Jovine gimnazije” koju pohađa. Tek kada se vratio sa medaljom, s njim su se svi rado fotografisali.\nKroz istu priču svake godine prolaze mladi robotičari, učenici Elektrotehničke škole “Mihajlo Pupin” koji već godinama osvajaju medalje na svetskim takmičenjima.\n- Odlaske na takmičenja, smeštaj, putne troškove plaćali su roditelji, jer ni od grada ni od pokrajine nismo dobijali ni dinara - rekao je profesor Vasa Bjelica.\nUprkos dugogodišnjim uspesima, mladim robotičarima je svaki odlazak u inostranstvo neizvestan. Prošle godine grad i pokrajina im nisu pomogli pa su mladi talenti otputovali u Francusku zahvaljujući Rotari klubu Novi Sad - Dunav.\nI u tom slučaju, po povratku sa medaljama, usledilo je fotografisanje sa gradskim čelnicima, koji su isticali da grad ima talentovanu omladinu.\n- Grad koji ne ulaže u mladost ne ulaže ni u svoju budućnost. Nema boljih ambasadora od mladih o talentovanih ljudi - kaže sociolog Tamara Stakić.\nS tim se složio i gradonačelnik Miloš Vučević.\n- Stefan je na najbolji način reprezentovao sebe, svoju porodicu, školu, ali i svoj grad i državu - izjavio je gradonačelnik.


I Rusi optužuju Ukrajinu Sistemi protivavionske odbrane Rusije 17. jula nisu radili u blizini ukrajinske granice, borbeni avioni Rusije takođe nisu leteli, stoji u izjavi Ministarstva odbrane Rusije, koju prenose RIA Novosti.\nMinistarstvo takođe raspolaže informacijama da je u oblasti Donjecka (na jugoistoku Ukrajine) postavljeno 27 lansera raketa „buk m1“, kojima je naoružana ukrajinska armija. Ta vrsta protivavionskog oružja može da pogodi cilj na visini od trideset kilometara i više.\nMinistarstvo odbrane Rusije ne veruje izjavama Kijeva da rakete „buk“ ili borbeni avioni Ukrajine nisu pucali u vazdušne ciljeve u zoni u kojoj se srušio Boing. Sa druge strane Ukrajina je objavila audio snimak navodno presretnutog razgovora dvojice pobunjenika u kome oni priznaju da su srušili putnički avion.


Edin Džeko proživljava novu mladost - meč za historiju | N1 BA\nEdin Džeko proživljava novu mladost - meč za historiju\nEkipa Villareala na svom terenu je poražena sa 4:0 od Rome, a dežurni egzekutor bio je Edin Džeko, bh. reprezentativac koji u Vučici proživljava novu mladost.\nSinoć je u pobjedi svoje Rome u prvom meču 1/16 finala UEFA-ine Lige evrope postigao tri gola, odnosno hat-trick u drugom poluvrmenu ispisao historiju na Estadio de la Ceramica, ili El Madrigalu.\nVillareal godinama dobro kotira u La ligi, i redovno su učesnici Lige evrope. Rijetko se koja ekipa može pohvaliti da ih je 'razmontirala', a posljednji (prije Rome sinoć) koji je to uradio je Real iz Madrida, koji ih je 2007. godine,, kada je Žutu podmornicu porazio za 5:0 na istom stadionu.\nMeđutim, Edin Džeko sa tri gola oborio je rekord star punih 16 godina. Naime, posljednji igrač koji je Villarealu dao tri gola je Patrick Kluivert 2001. godine, kada su Villareal i Barcelona na El Madrigalu odigrali 4:4.\nNi Ronaldo, ni Messi nikada na gostovanju nisu postigli hat-trick, što Edina Džeku na neki način stavlja u krug odabranih, čime je potvrdio status klasnog napadača, pred kojim se možda nalazi i transfer karijere.\nTagovi: Edin Džeko , AS Roma , evropa liga\nBravo za Đeku\nBosanski dijamant koji igra u zivotnoj formi!\nCovjek ima smiren porodican zivot😘


ULEB oštro osudio neprohodnost domaćih liga ka Evroligi - SPORTSKI ŽURNAL\nULEB oštro osudio neprohodnost domaćih liga ka Evroligi\nZbog odluke Evrolige o sistemu kvalifikovanja burno reagovala košarkaška javnost, potom i ACB liga čija je vrednost dovedena u pitanje, a pridružio im se i ULEB.\nEvroliga je uzdrmala košarkaško tlo u Evropi nakon objave da je potpuno zatvorila vrata svim domaćim takmičenjima (trebalo bi da ABA ligu predstavlja šampion) i da je započela sprovođenje davnašnjeg plana o piramidalnom sistemu. Zbog toga je burno reagovala javnost, naravno i ACB liga čija je vrednost dovedena u pitanje, a sada se u hajku uključio i ULEB. Udruženje liga oštro je osudilo novi način kvalifikovanja za najjače međunarodno takmičenje.\n“Nakon saopštenja EKA o novom sistemu ulaska u Evroligu od sezone 2020/2021, ULEB i njene članice ocenjuju:\n- novi sistem nema veze sa osnovama evropskog sportskog sistema, pre svega kvalifikovanje kroz nacionalne lige na osnovu sportskih ostvarenja.\nZbog toga ULEB oštro odbija predloženi sistem koji takođe omogućava visok stepen proizvoljnosti u dodeli pet vajld-karti od kojih su tri godišnje.


10. 05. 2022 16:54\nBANJALUKA - Sindikat obrazovanja, nauke i kulture RS, Sindikat pravosuđa RS i Sindikat lokalne samouprave, uprave i javnih službi RS potpisali su danas sa resornim ministarstvima Odluku o povećanju cijene rada za zaposlene sa 100 na 110 KM.\nBez saglasnosti Sindikata oko povećanja cijene rada u MUP-u\n10. 05. 2022 15:11\nBANJALUKA - Ministarstvo unutrašnjih poslova Republike Srpske nije postiglo saglasnost sa predstavnicima Sindikata radnika unutrašnjih poslova RS o Zaključku Vlade Srpske, a u vezi sa povećanjem cijene rada sa 100 na 110 KM.\n29. 04. 2022 11:48\nBANJALUKA - Premijer Republike Srpske Radovan Višković rekao je danas da je Vlada Republike Srpske opredijeljena da pomogne radnicima, ali i svim građanima Srpske, te istakao da je predloženo da budžetskim korsnicima majske plate budu povećane 10 odsto.\nVišković: Predvidjeli smo inflaciju i povećali primanja\n11. 04. 2022 15:48\nBANJALUKA - Premijer Republike Srpske Radovan Višković izjavio je da su u Srpskoj povećane plate, penzije i borački dodatak, jer je Vlada Srpske predvidjela rast inflacije u prvom kvartalu ove godine.\n01. 04. 2022 07:00\nSARAJEVO, BANJALUKA - Prvi put u BiH će biti poznati podaci o tome ko koliko zarađuje po polu, zanimanju i drugim karakteristikama.\nGrađani će birati da li da jedu ili da plate račune\n24. 03. 2022 07:00\nDOBOJ - Zbog poskupljenja osnovnih životnih namirnica i goriva pojedine Dobojlije će doći u situaciju da biraju hoće li biti gladne ili će prestati da plaćaju komunalne usluge, upozorili su iz Udruženja za zaštitu potrošača, a prioritet građanima, sve su prilike, neće više biti računi.\nSindikat traži povećanje primanja zdravstvenih radnika\n23. 03. 2022 19:34\nSindikat zdravstva i socijalne zaštite traži povećanje primanja zdravstvenih radnika, odnosno više sredstava za topli obrok i regres na postojeću platu.\nVidović: Očekujem da bude nastavljen trend povećanja plate\n23. 03. 2022 16:24\nBANJALUKA - Ministar finansija Republike Srpske Zora Vidović izjavila je Srni da su mjere Vlade Srpske doprinijele kontinuiranom povećanju prosječne plate, te očekuje da ovaj trend bude nastavljen.\nDodik: Penzije, borački dodatak i plate biće povećani za 10 odsto\n21. 03. 2022 16:01\nBANJALUKA - Milorad Dodik, predsjednik SNSD-a je nakon sjednice Izvršnog komiteta SNSD-a rekao da će Vlada RS nastojati da prosječna plata u RS do kraja godine iznosi 600 evra.\n16. 02. 2022 09:39\nBEČ - Trgovinski lanac Lidl u Austriji od 1.marta povećaće početne plate svojim zaposlenima.\nRadnici "Bratstva" obustavili proizvodnju zbog neisplaćene dvije plate\n14. 02. 2022 17:22\nNOVI TRAVNIK - Zaposleni u Fabrici namjenske industrije "Bratstvo" u Novom Travniku obustavili su proizvodnju jer nisu primili dvije plate, a nisu im isplaćeni ni regres, te zaostaci na plate.\nKoliko evra za Abazovića, a koliko za Krivokapića\n10. 02. 2022 19:39\nPODGORICA - Vlada Crne Gore objavila je listu obračuna zarada javnih funkcionera za januar ove godine.\nImaju najmanje plate u USK i rade bez toplih obroka\nSANSKI MOST - Radnici Opće bolnice u Sanskom Mostu primaju najniže lične dohotke kada su u pitanju zdravstvene ustanove u Unsko-sanskom kantonu, a već godinama rade i bez toplih obroka.\n01. 02. 2022 10:25\nBANJALUKA Najveće prosječne plate nakon oporezivanja u Republici Srpskoj u 2020. godini imale su opštine Stanari i Ugljevik - 1.295 KM, odnosno 1.226 KM, podaci su Republičkog zavoda za statistiku.\nVeće plate vatrogascima u Srpskoj\n31. 01. 2022 14:51\nBANJALUKA - Ministar uprave i lokalne samouprave Republike Srpske Senka Jujić i predsjednik Sindikata uprave Božo Marić danas su potpisali izmjene posebnog kolektivnog ugovora za zaposlene u jedinicama lokalne samouprave, čime će se znatno uvećati plate vatrogasaca u Srpskoj.


Analiza /Da li je Švedska socijalistička država? / Radio Sarajevo\nAnaliza / Da li je Švedska socijalistička država?\n27. 08. 2019. u 10:33:00 Radiosarajevo.ba\nŠvedska se od ljudi s lijeve strane političkog spektra često navodi kao primjer uspješne socijalističke zemlje.\nNačelno, radi se o zemlji koja je u vrhu u svijetu po ekonomskim slobodama i uslovima za poslovanje, piše Index.hr.\nOsim toga, penzioni sistem je reformisan i djelomično privatizovan, a u školstvo su uveli vaučere, putem kojih roditelji biraju škole za svoju djecu, bez obzira na to bile one državne ili privatne, što je u bilo kojoj socijalističkoj zemlji nezamislivo.\nPočetkom devedesetih Švedska je u obrazovni sistem uvela vaučere, zasnovane na principu da roditelji, a ne država, imaju pravo da odaberu obrazovne usluge za svoju djecu. Roditelji dobiju vaučer, odaberu školu – javnu ili privatnu – u koju će ići njihovo dijete, a njegovo školovanje plate tim vaučerom.\nDržava i dalje propisuje kurikulum, kojeg moraju da se pridržavaju sve škole koje se finansiraju vaučerima. Vaučeri se finansiraju iz budžeta lokalne uprave na području na kojem se škola nalazi, a iznosi se mogu razlikovati među gradovima i opštinama, ali je propisan minimum koji se mora isplatiti – to je prosječni trošak javnog školovanja po učeniku.\nPrivatne škole ne smiju dodatno da naplaćuju obrazovanje. Takođe, privatne škole slobodne su u odabiru metoda podučavanja i organizacije obrazovnih programa, u okviru propisanog nacionalnog kurikuluma.\nPrepoznavanje demografskih problema s kojima se suočava cijela Evropa podstaklo je Švedsku na reformu penzionog sistema. Dotadašnji sistem koji je počivao na snažnom egalitarizmu i solidarizmu, i favorizovao one koji su radili kraće ili uplaćivali manje, zamijenjen je novim, kojim je uspostavljena veza između uplata u penzioni sistem i očekivanog životnog vijeka.\nU sadašnjem sistemu svaki osiguranik unutar sistema međugeneracijske solidarnosti, svoje doprinose plaća na individualni penzioni račun. Radi se o zamišljenom, fiktivnom računu, koji služi za obračun budućih prava u solidarnom penzionom sistemu, odnosno visine penzije.\nTaj račun se formira od svih uplaćenih doprinosa na plate. Doprinosi iznose 18,5 posto na platu. Pola od tog iznosa plaća poslodavac, a drugu polovinu radnik. Od ukupnog iznosa doprinosa 16 posto izdvaja se na pomenute individualne račune, a 2,5 posto ide u fondove štednje koji se investiraju.\nVrijeme odlaska u penziju je vrlo fleksibilno i počinje već sa 61. godinom, ali to znači i manju penziju pa su radnici motivisani da rade što duže. Gornja granica za odlazak u penziju ne postoji, tako da svako može da radi dokle želi.\nTakođe, odlazak u penziju ne znači da osoba mora prestati s radom. Penzioner može tako da stvori dodatnu zaradu, ali i dužim stažem, odnosno uplatama na račun u penzionom sistemu, poboljšati penziju. Inače, Švedska ima najduži očekivani radni vijek u Evropskoj uniji – preko 41 godinu.\nPovoljno okruženje za biznis stvorilo je kompanije poput IKEA-e Ericssona, Volva i H&M-a. Švedska je redovno pri vrhu u raznim istraživanjima uslova za pokretanje posla i ekonomskih sloboda. Mnoge danas globalno poznate tehnološke kompanije poput Skypea i Spotifya imaju korjene u Švedskoj.\nPorez na dobit za kompanije iznosi 21,4 posto.\nTagovi: novac ekonomija Švedska Europska unija


Dnevni izveštaj sa svetskih berzi za 24.11.2017.\nBerzanski indeksi su opali u sredu. Cena zlata je izgubila manji deo rasta koji je zabeležila juče, dok je cena sirove nafte utvrdila jučerašnji rast.\nSkroman promet na Belexu, NIS najtrgovaniji\nDanašnji trgovački dan obeležen je najvećom aktivnošću na NIS-u, dok je ukupan promet iznosio 10,5 miliona RSD.\nDa ste investirali 1.000 dolara u akcije "Amazona" i "Netflixa" pre 10 godina, evo koliko biste novca imali danas\nUlaganje na berzi se pokazalo kao najefikasniji i najefektniji način za uvećanje novčanih sredstava, iako se čak 61 odsto milenijala plaši da se upusti u trgovanje na berzi.\nDnevni izveštaj sa svetskih berzi za 23.11.2017.\nBerzanski indeksi su opali u sredu, a pad na berzama su pratile cene zlata i sirove nafte.\nMenadžeri bogatstva pod pritiskom investitora da kupe Bitkoin\nPrema tvrdnjama Bloomberga, menadžeri bogatstva širom sveta su bombardovani zahtevima za uvođenje Bitkoina. Spektakularan porast vrednosti ove kripto-valute je izazvao pomamu za investiranjem u ovu kriptovalutu.\nDnevni izveštaj sa svetskih berzi za 22.11.2017.\nBerzanski indeksi su porasli u utorak, dok je cena zlata umereno porasla, a cena sirove nafte zabeležila snažan rast.\nIndeksi na Volstritu na putu da obore rekorde\nTrgovanje na Volstritu počelo je danas u znaku jačanja sva tri ndeksa, zahvaljujući skoku akcija kompanija iz tehnološkog i zdravstvenog sektora.\nMetalac dominirao na tržištu akcija, indeksi u padu\nNa Beogradskoj berzi je zabeležen ukupan promet od 875 miliona dinara, čemu su najveći doprinos dale državne obveznice, dok je na tržištu akcija dominirao gornjomilanovački Metalac.\nDnevni izveštaj sa svetskih berzi za 21.11.2017.\nBerzanski indeksi su u sredu zabeležili rast, kao i cene sirove nafte i zlata. Dolarski indeks je zabeležio mešovite rezultate, dok se vrednost bitkoina povukla sa istorijskog maksimuma.\nSvetske berze u minusu pod pritiskom američke poreske reforme\nVećina svetskih berzi zatvorilo je trgovanje u petak u minusu, uglavnom usled opreznog obraćanja predsednika ECB-a povodom kretanja inflacije i mera popuštanja, kao i sumnje u brzinu primene američke poreske reforme.\n10 jednostavnih pravila za loše upravljanje ljudima!\nPriprema se uredba o podsticajima u sektoru usluga hotelskog smeštaja\nBritanski parlament odbacio predložen sporazum o Bregzitu\nPSA grupa prodala rekordnih 3,88 miliona vozila\n“JP Morgan Chase” – dobit povećana za 67 odsto\nNa Kopaoniku i Zlatiboru zatvoreno 16 ugostiteljskih objekata


Vesti online / Vesti / Svet / Eksplozija u fabrici municije, poginulo osam osoba\n- Za sad nije poznat uzrok eksplozije. Trenutno se na licu mesta nalazi 15 vatrogasaca sa tri vatrogasna vozila - izjavio je portparol te službe Teo Lejn, prenosi Blumberg.\nLokalni mediji preneli su da se veliki dim mogao videti nekoliko kilometara dalje od mesta nesreće.\nFabrika municije Rajnmetal Denel Munišn specijalizovano je za razvoj, dizajniranje i proizvodnju municije srednjeg i velikog dometa.\nOna je u većinskom vlasništvu nemačke kompanije Rajnmetal Vafe Munišn, dok je 49 odsto u vlasništvu južnoafričke kompanije Denel Sok limitid.


"MED-HANI" I DALJE NIJE POVUKAO PROIZVOD! Lažni med i dalje u prodaji / Zaštitnik potrošača\npetak, 04. 06. 2021. u 16:53\nMed kompanije iz Smedereva, za koji je utvrđeno da sadrži skoro trećinu veštačkog šećera, i dalje može da se kupi, iako je još pre tri meseca naređeno da se povuče sa tržišta\nUprkos analizama i nalogu inspekcije da se povuče iz prodaje, falsifikovani med koji proizvodi kompanija "Med-hani" iz Vučka kod Smedereva i dalje se može kupiti u prodavnicama širom Srbije.\nDa podsetimo, Zaštitnik je pre tri meseca već pisao o ovom proizvodu, za koji je superanalizom utvrđeno da sadrži skoro trećinu čistog šećera. Oni su pokazali da njihov livadski med sadrži 27,99 odsto šećera poreklom od kukuruza i šećerne trske. Isto poreklo šećera pronađeno je i u bagremovom medu, i to u količini od 22,8 odsto.\n- Zbog prodaje falsifikovanog meda, osim veterinarske inspekcije, u ovoj firmi je danima bila i policija - otkrio nam je Rodoljub Živadinović, predsednik Saveza pčelarskih organizacija Srbije (SPOS).\nMeđutim, sada kaže, nije mu jasno kako se i dalje, uprkos svemu, ovaj proizvod nalazi u prodaji.\n- Veterinarska inspekcija je izdala nalog da povuku sav med iz prodaje, ali nije više jasno ko dalje treba da kontroliše da li su to uradili ili ne. Nažalost, ovaj falsifikat može da se kupi u mnogim radnjama. Krajem prošle godine, veterinarska inspekcija je uzela uzorke bagremovog i livadskog meda firme "Med-hani". Superanaliza je pokazala da su oba meda falsifikati i da su miris i ukus nesvojstveni deklarisanoj vrsti proizvoda - podsetio je Živadinović.\nOvog meda ima svuda, u prodavnicama, kafićima i radnjama zdrave hrane\nRodoljub Živadinović, SPOS\nOn dodaje da ovaj med sadrži značajnu količinu šećera koji se prirodno ne može naći u medu. Uz to, ukazuje i da na njihovom brendu "ekstra kvalitet" na ambalaži još stoji "prirodni med 100 odsto", što dovodi potrošače u zabludu i protivzakonito je.\nŽivadinović kaže da je u akciji otkrivanja lažnog meda utvrđeno da se na srpskom tržištu nalazi oko 40 odsto ovakvog proizvoda.\n- Analiza samo pokazuje da se sada potvrdilo sve što smo godinama znali i na šta smo skretali pažnju nadležnima. Očekujem da se i u daljim istraživanjima otkrije čak 90 odsto falsifikovanog meda koji je na našem tržištu, jer je stanje sa falsifikatima na rafovima i generalno u prodaji zaista alarmantno - kaže Živadinović.\nDa je reč o dobro planiranoj i osmišljenoj prevari, govori i činjenica da pomenuti med bez problema zadovoljava osnovne zakonske parametre kvaliteta i da prolazi osnovne analize.\n- Med je "pao" na utvrđivanju autentičnosti, odnosno na utvrđivanju porekla šećera. On sadrži značajnu količinu šećera, koji se prirodno ne može naći u medu - objašnjava Rodoljub Živadinović.\nIz Ministarstva poljoprivrede saopštili su da je urađeno rešenje i na osnovu toga treba da se sklone sva sporna pakovanja iz prodaje. Slučaj je prijavljen i sudu. U firmi "Med-hani", kada su ih pozvali novinari, nisu imali vremena da prokomentarišu i odgovore da li se njihov proizvod i dalje nalazi u radnjama i zbog čega ga nisu povukli sa tržišta.


Održan predizborni miting Aleksandra Vučića u Subotici | (Vesti - 07. 03. 2017) Subotica.com\nOdržan predizborni miting Aleksandra Vučića u Subotici\n07.03.2017. u 00:00h\nU krcatoj Hali sportova, pred oko 7.000 ljudi, večeras je održan predizborni miting predsedničkog kandidata Aleksandra Vučića.\nNa samom početku svog izlaganja Aleksandar Vučić se obratio predstavnicima mađarske nacionalne manjine, poručujući im da im nudi mir, stabilnost i poštovanje.\n- Zadatak Srbije je da svi građani - Srbi, Mađari, Bunjevci i predstavnici drugih nacionalnih manjina, žive zajedno i žive sve bolje. U Srbiji živi veliki broj Mađara i obaveza Srbije je da oni i sutra žive tu, da budu srećniji i zadovoljniji nego danas. Ovo je njihova domovina, jednako kao naša otadžina i tu nema nikakve razlike – poručio je Vučić, zahvalivši se na podršci Ištvanu Pastoru, lideru Saveza vojvođanskih Mađara. - Pastor je bio taj koji je pravio most prema Mađarskoj i doprineo da Mađarska podrži Srbiju, a primera radi, mađarski ministar spoljnih poslova Peter Sijarto uvek dolazi na međuvladine konferencije sa EU kada se otvaraju važna poglavlja. Srbija je sa Mađarskom gradila odnose postepeno, znajući da će biti otpora, iskren i otvoren odnos, koji je na kraju prerastao u prijateljstvo.\nVučić je podsetio koliko je proteklih nekoliko godina uloženo u Suboticu, navodeći da su posle četvrt veka nastavljeni radovi na „Ipsilon“ kraku, da se radi na obnovi Narodnog pozorišta, da sa premijerom Mađarske Viktorom Orbanom postoje planovi da se od Palića napravi jedno od najlepših mesta u Srbiji.\n- Za te tri godine premijerskog mandata, sa saradnicima iz stranke i koalicionim partnerima, uspeli smo da učinimo da Srbija počne da troši onoliko koliko zarađuje i napravimo sistem koji donosi rezultat i koji će promeniti Srbiju. Iskreno, sit sam političara koji samo nešto obećavaju i koji ne znaju šta će sa sobom, niti šta će da izgovore, pa kažu "glasajte za nas, pa će vam biti lakše". Prethodne vlasti uništile gotovo sve fabrike, i to ne samo u Subotici, nego i u Topoli, Malom Iđošu, Čoki, Kanjiži i drugim mestima a aktuelna vlast je počela da dovodi nove investitore, nudeći bolje uslove nego druge države. Za 500 ljudi koji će biti zaposleni u Kontinentalu, Vlada je platila tri miliona evra. Platili smo i platićemo mnogo više samo da obezbedimo sigurnost za građane, da imaju priliku da rade, da pokažu da su marljivi, vredni i da mogu da se izbore za svoju budućnost.\nPodršku predsedničkom kandidatu dao je i Ištvan Pastor, lider SVM, koji je obećao da će učiniti sve da Aleksandar Vučić bude predsednik Srbije i svih njenih građana. Deo govora održao je i na svom maternjem mađarskom jeziku.\n- Ne činimo to samo zbog prijateljstva koje smo izgradili u proteklom periodu, već iz ubeđenja da ćeš biti dobar predsednik Republike - poručio je Pastor i dodao da je vojvođanska mađarska zajednica mala, ali da je ponosna na prošlost, ubeđenja i na snagu da razmišlja o svojoj budućnosti. - rekao je Pastor - Srbiju doživljavamo kao sopstvenu domovinu i zato nam uopšte nije svejedno šta će se sa njom dešavati. Nisam poltron, vodim računa o zajedničkom interesu. Svako ima svoju prošlost, ali njome treba da se bave istoričari, mi želimo da gledamo u budućnost.\nDa će Vojvodina uvek biti uz Aleksandra Vučića poručio je i Igor Mirović, pokrajinski funkcioner SNS.\n- U Vojvodini više nikada nećemo imati politiku sukoba, koja je od nje stvorila izolovano ostrvo, već ćemo voditi politiku okupljanja, projekata, zajedništva, novih fabrika, industrijskih zona i škola, politiku Aleksandra Vučića - poručio je Mirović. - Posle niza godina imamo za koga da glasamo na osnovu energije koju je uneo u stabilizaciju prilika u regionu, u stabilizaciju javnih finansija, na osnovu svetle slike Srbije koju je gradio kao predsednik Vlade Srbije. Svako od nas mora jasno i glasno da kaže da želi predsednika sa rezultatom, ambicijama, koji će osigurati budućnost Srbije, nastaviti sa rezultatima koje Srbija ima, ko će voditi politiku mira, bratstva u Srbiji između svih nacija, nekoga ko će pružiti ruku svim narodima, kako onima koji žive u okolnim zemljama, tako i ostalim zemljama u svetu.\nPodršku Aleksandru Vučiću javno su dali i proslavljeni sportisti, zlatni olimpijac Davor Štefanek i Gabor Sagmajster, učesnik Dakar relija.\n- Nisam političar, ali moram da podržim ljude koji su podržali nas sportiste i dali nam mogućnost da ostvarimo vrhunske rezultate. Videli smo Ivanu Španović, osam medalja na OI, a svega toga ne bi bilo bez podrške države Srbije – istakao je Štefanek, dodavši da bez podrške države, porodice i grada Subotice ne bi bilo zlata u Riju.\ništvan pastor srpska napredna stranka Gabor Sagmajster Aleksandar Vučić davor štefanek predsednički izbori igor mirović miting


Orban izjavio o BiH: Kako integrirati dva miliona muslimana u EU? Naša stranka: Obični rasist! Zabraniti mu dolazak u državu! – Mreza\nOvo što se sad dešava u BiH čeka cijelu EU. Borba za BiH je borba za ideju EU\nNaša stranka je u reakciji na izjavu Viktora Orbana “kako u Evropsku uniju integrirati dva miliona muslimana”, pritom misleći na priključenje Bosne i Hercegovine EU, istakla da je mađarski premijer “još jednom dokazao da nije ništa drugo nego najobičniji rasist”.\nPozvali su da se Orban proglasi personom non grata i da mu se zabrani dolazak u državu 25. januara iduće godine.\nSaopćenje Naše stranke prenosimo u cijelosti u nastavku.\nViktor Orban je svojom zapitanošću kako u Evropsku uniju integrirati dva miliona muslimana, pritom misleći na priključenje Bosne i Hercegovine Evropskoj uniji, još jednom dokazao da nije ništa drugo nego najobičniji rasist.\nMeđutim, s obzirom na činjenicu da to pitanje postavlja kao jedan od lidera Evropske unije, neophodno je određenje i ostalih lidera o toj temi da vidimo ko dijeli a ko ne njegov stav.\nDa li još neko misli da su muslimani problem za Evropsku uniju? Orbanu se ne smije dopustiti da bude usamljeni glas kad su muslimani Bosne i Hercegovine u pitanju, jer šutnja o tome je znak odobravanja.\nOnda s pravom i muslimani, ali i svi ljudi kojima su antifašizam i antirasizam temeljni moralni orijentiri nemaju nijedan razlog da se okreću ka Evropskoj uniji. Ovakve izjave doprinijet će porastu euroskepticizma.\nTim više jer dolaze nakon najavljene finansijske pomoći Miloradu Dodiku, ali i špekulacija da je Dodik s izaslanikom Evropske unije za BiH Oliverom Varheljijem dogovorio sjednicu Narodne skupštine Republike Srpske na kojoj je usvojeno razvlašćenje države od ključnih atributa državnosti kakve su Oružane snage ili pak poreska politika.\nNaravno, u želji da budemo dobar primjer kako Orbana i ljude poput njega trebamo tretirati, predlažemo zabranu njegovog dolaska u Sarajevo 25. januara 2022 – navode iz Naše stranke.